sagorsarker/bangla-wikipedia huggingface dataset:
১৮৯৭-এর আসাম ভূমিকম্প

১৮৯৭ সালের ১২ই জুন ভারতের আসামে সংঘটিত হওয়া ভূমিকম্পের প্রাবল্য ছিল ৮.১ রিখটার স্কেল। প্রায় ১,৫৪২ লোক হতাহত হলেও, এই ভূমিকম্পের আকার অনুযায়ী মৃতের সংখ্যা খুব বেশি ছিল না, তবে সম্পত্তির ক্ষয়-ক্ষতির পরিমাণ বিপুল ছিল। ভূমিকম্পের ফলে সৃষ্ট ক্ষয়-ক্ষতি কলকাতা পর্যন্ত বিস্তৃত হয়েছিল, সেখানকার ডজন ডজন অট্টালিকা মারাত্মকভাবে ধ্বংস হয় বা আংশিকভাবে ধসে পড়ে। আহমেদাবাদ এবং পেশাওয়ারসহ এই ভূকম্পন সারা ভারত থেকে অনুভূত হয়। এই কম্পন বার্মা থেকেও অনুভব করা গিয়েছিল।
এই ভূমিকম্পটির সৃষ্টি হয়েছিল ওল্ডহ্যাম ফাটলের এসএসডব্লিউ-নিমজ্জিত বিপরীত(SSW-dipping reverse Oldham fault) অংশে। এই অংশটি হচ্ছে ভারতীয় প্লেট এর অন্তর্গত শিলং প্লেটের উত্তর অংশ। প্রধান ফাটলে ন্যূনতম স্থানচ্যুতি ঘটেছিল, যদিও পর্যন্ত হিসেব করা হয়েছিল, যা আগে পরিমাপকৃত যেকোন ভূমিকম্পের চেয়ে সর্বাধিক। আকস্মিক স্থানচ্যুতি আঘাতসহ এলাকাজুড়ে গননালব্ধ হয়েছিল এবং ভূপৃষ্ঠ হতে নিচ পর্যন্ত বিস্তৃত ছিল, যা সমগ্র ভূত্বকের গভীরতাকে ও নাড়িয়ে তুলেছিল।
মনে করা হয় এই ভূমিকম্প ভূগর্ভে সংঘটিত হয়, এতে ঘরবাড়ি ধ্বংসপ্রাপ্ত হয় এবং বার্মা থেকে দিল্লী পর্যন্ত প্ৰায় জুড়ে এই ভূকম্পন অনুভব করা গিয়েছিল। এর ফলে প্ৰতিবেশী দেশ ভুটান এর বহু অট্টালিকা মারাত্মকভাবে ধ্বংসপ্রাপ্ত হয়। এরপর ডজন-ডজন ছোট্ট ছোট্ট ভূকম্পন অনুভূত হয়েছিল এবং কলকাতায় ৯ই অক্টোবর, ১৮৯৭ গ্রীনিচ মান সময় ০১:৪০ মিনিটে শেষ ভূকম্পন অনুভূত হয়ে।
এই ভূমিকম্পে শিলং প্লেটে তীব্রভাবে ঊর্ধ্বমুখী ধাক্ষার ফলে প্রায় ১১ মিটার উপরে উঠে যায়। এর ফলে সৃষ্ট ফাটলের দৈর্ঘ্য ছিল ১১০ কিলোমিটার। যেখানে ফাটলের স্থানচ্যুতি ছিল প্রায় ১৮ মিঃ (সঠিকটা ৭ মিঃ কম বা বেশি হতে পারে)। এর উপকেন্দ্রে আনুভূমিক ত্বরন ১মি/সে এবং পৃষ্ঠের বেগ ৩ মি/সে (m/s) বলে মনে করা হয়।
শিলংয়ে, ভূমিকম্পের ফলে পাথরে তৈরি প্রতিটি বাড়িঘর এবং কাঠের তৈরি অর্ধেক বাড়িঘর ধ্বংস হয়ে যায়। এর কাঁপুনি সবকিছুকে মাটির সাথে মিশিয়ে দেয় এবং ১৩ জন লোক মারা যায়। ঐ এলাকায় ফাটল চিহ্নিত করা হয়। চেরাপুঞ্জিতে ভূমিকম্পের ফলে ভূমিধ্বস হয়, যার ফলশ্রুতিতে ৬০০ লোক মারা যায়।
গোয়ালপাড়ায়, এর ফলে ব্রহ্মপুত্রের পানি এসে জোয়ারের সৃষ্টি করে। এর তীরবর্তী শহরটির বাজার ধ্বংস করে দেয়। নলবাড়িতে, ভূকম্পন ও জলতরঙ্গ দেখতে পাওয়া গিয়েছিল। গুয়াহাটিতে, ভূমিকম্প তিন মিনিট পর্যন্ত ছিল। ব্রহ্মপুত্রের পানি ৭.৬ ফুট ফুলেফেপে উঠেছিল। ভূমিকম্পে উমানন্দ দ্বীপ মন্দির ও রেললাইনের ক্ষতি হয়। ৫ জন লোক মৃত্যুবরণ করে। নগাঁওয়ে, প্রতিটি ইটের বাড়ি ভেঙ্গে পড়েছিল, যেখানে ঐতিহ্যগতভাবে বানানো কাঠের বাড়ি যেগুলোর ছাঁদ ঘাসের তৈরি, সেগুলো ও বেঁকে যায়। ছোট ছোট অনেক ফাটল/আগ্নেয়গিরি দেখতে পাওয়া গিয়েছিল এবং রাস্তাঘাট গাড়ি চলাচলে অযোগ্য হয়ে পড়েছিল।
জাতীয় জলপথ ১

জাতীয় জলপথ ১ হল পণ্য ও যাত্রী পরিবহনের উদ্দেশ্যে ভারতের গঙ্গা নদী এবং তার শাখানদী ভাগীরথী ও হুগলি নদী নিয়ে গড়ে ওঠা একটি জলপথ। এটি হলদিয়া (সাগর) থেকে শুরু হয়ে প্রয়াগরাজ শহর পর্যন্ত বিস্তৃত। জাতীয় জলপথ ১ মোট ১৬০০ কিলোমিটার দীর্ঘ। এই জলপথ ভারতের চারটি রাজ্যের মধ্যদিয়ে গেছে। এই রাজ্য গুলি হল পশ্চিমবঙ্গ, ঝাড়খণ্ড, বিহার ও উত্তরপ্রদেশ। জলপথটিতে মোট ১৮ টি টার্মিনাল রয়েছে। হলদিয়া থেকে পাটনা পর্যন্ত পন্যবাহি বার্জ চলাচল করে। এই জলপথের গভীরতা ৩ মিটার রাখা সম্ভব হলে হলদিয়া থেকে প্রয়াগরাজ পর্যন্ত ১,৫০০ থেকে ২,০০০ টন পন্যবাহি বার্জ চলাচল করা সম্ভব হবে।
বর্তমানে এই জাতীয় জলপথে বার্জের দ্বারা ইন্দোনেশিয়া থেকে ফারাক্কা তাপবিদুৎ কেন্দ্রে কয়লা পৌঁছানো হয়।
আজও এনডব্লিউ-১ হিসেবে চিহ্নিত গঙ্গা নদীর অংশটি মালামাল পরিবহনের জন্য ব্যবহার করা হচ্ছে - বেশীরভাগ স্থানীয় উৎপাদন এবং পর্যটক শিল্পের জন্য। নৌপরিবহন মন্ত্রণালয়ের প্রকল্প হিসাবে এনডব্লিউ-১ বা "জাতীয় জলপথ ১" বেশিরভাগ বাল্ক পণ্য বহন করবে। এই পণ্যগুলি হল সিমেন্ট, লোহা আকরিক, কয়লা এবং কয়লার জ্বলন পণ্য, খনিজ তেল এবং পেট্রোলিয়াম পণ্য, শিলা ফসফেট, কাঠ, পাথর চিপ, ম্যাঙ্গানিজ আকরিক এবং কৃষি থেকে উৎপাদিত পণ্য। এই অঞ্চলে উপস্থিত ইস্পাত কারখানা থেকে পাপ্ত লোহার বা ইস্পাতের পণ্যগুলিও হবে এই রুট বা জলপথের একটি প্রধান পণ্যসম্ভার।
"জাতীয় জলপথ ১" একটি বিতর্ক এবং বিক্ষোভের মধ্যে অবতরণ করে, যখন ২০১৪ সালের জুলাই মাসে কেন্দ্রীয় জাহাজ মন্ত্রালয়ের মন্ত্রী নিতিন গডকড়ী ঘোষণা করে যে, সরকার গঙ্গা নদীর উপর প্রতি ১০০ কিলোমিটার (৬২ মাইল) অন্তর বাঁধ নির্মাণ করবে এবং নদীর চিহ্নিত অংশে ড্রেজিং কার্যক্রম পরিচালনা করবে গঙ্গা নদীর পথে বারাণসী ও হলদিয়ার মধ্যে যাত্রী এবং পণ্যগুলির পরিবহনের উন্নয়নের জন্য। প্রথম পর্যায়ে ড্রেজিং করে ৪৫ মিটার (১৪৮ ফুট) প্রস্থ এবং ৩ মিটার (৯.৮ ফুট) একটি গভীরতা প্রদান করা হবে জলপথটিকে। প্রাথমিক প্রস্তাবটি ড্যানিশ জলবিদ্যুৎ ইনস্টিটিউটের একটি গবেষণার উপর ভিত্তি করে তৈরি করা হয়েছে, যা প্রয়াগরাজ ও বারাণসী এবং বারাণসী ও বক্সার মধ্যবর্তী দুটি অঞ্চলে রিপোর্ট প্রকাশ করেছে। কোনও নাগরিক পরামর্শ ছাড়াই প্রযুক্তিগত সহায়তা সহ বিশ্বব্যাপী ৫০ মিলিয়ন মার্কিন ডলার অর্থায়নে সম্মত হওয়ার পর ঘোষণাটি করা হয়। বেনারস হিন্দু বিশ্ববিদ্যালয়ের নদী কর্মী ও অধ্যাপকেরা এই কর্মকাণ্ডের সমালোচনা করেছিলেন। 
official website
CIWTC
তুষার চিতা

তুষার চিতা হচ্ছে বড় বিড়ালের একটি প্রজাতি যা মধ্য ও দক্ষিণ এশিয়ায় দেখতে পাওয়া যায়।
" Panthera uncia " যা পূর্বে "Uncia Uncia"নামে পরিচিত ছিলো। ১৮৫৪ সালে বিজ্ঞানী Gray "Uncia" গন টি প্রস্তাব করেন। তারপর থেকে এটি " Uncia uncia" নামেই পরিচিত ছিল। এমন কি কিছুদিন আগ পর্যন্ত এর নাম ছিল "Uncia uncia " কিন্তু আধুনিক জিন গবেষণায় একে প্যানথেরা গনের অধিনে রাখা হয়। আর ২০০৮ সাল থেকে এর বৈজ্ঞানিক নাম হয় "Panthera uncia" জেনেটিক রিসার্চ এ দেখা যায়, অন্যান্য বড় বিড়াল এর তুলনায় বাঘ এর সাথে এদের সবচেয়ে বেশি জেনেটিক্যালি মিল রয়েছে। আর একে বাঘের sister species বলা হয়।
প্যানথেরা গনের বাকি প্রজাতি গুলো বাঘ, সিংহ, জাগুয়ার, চিতাবাঘ এর তুলনায় আকারে ছোট। স্নো লেপার্ড এর ওজন ২৫-৬০ কেজি পর্যন্ত হয়। বড় পুরুষ দের ওজন ৭৫ কেজি পর্যন্ত হয়। 
তবে ছোট স্ত্রী দের ওজন ২৫ কেজিরও কম হতে পারে! 
এদের দেহের দৈর্ঘ্য ৭৫-১৫০ সে.মি. আর লেজের দৈর্ঘ্য ৮০-১০০ সে.মি.হয়।
এদের দেহ আন্দাজে লেজ বড় হয়।
তুষার চিতা আফগানিস্তান, পাকিস্তান, ভারত, নেপাল, কাজাখিস্তান, ভুটান, চীন, মঙ্গোলিয়া ইত্যাদি দেশে পাওয়া যায়। তুষার চিতা বা স্নো লেপার্ড পাকিস্তান ও আফগানিস্তান এর ন্যাশনাল হেরিটেজ এনিম্যাল। 
তুষার চিতা মাংসাশী এবং সক্রিয়ভাবে তাদের শিকারের খোঁজে। তারা বিড়ালের মতো সুযোগসন্ধানী এবং গলিত মাংস ও গবাদি পশুসহ যাবতীয় মাংস খেতে পারে। তুষার চিতা তাদের ওজনের দুই থেকে চারগুন বড় পশু যেমন ভরাল, হিমালয়ান থর, ঘোড়া, উট হত্যা করতে পারে। এছাড়াও ছোট শিকার যেমন খরগোশ এবং পাখিও খায়।
সওগাত

সওগাত ছিল একটি সচিত্র মাসিক পত্রিকা। এই পত্রিকা বাংলার মুসলিমদের সাংবাদিকতায় পথিকৃতের ভূমিকা পালন করেছে।
১৯১৮ সালের নভেম্বর/ডিসেম্বরে (১৩২৫ বঙ্গাব্দ, অগ্রহায়ণে) মোহাম্মদ নাসিরউদ্দীনের সম্পাদনায় কলকাতা থেকে সওগাত প্রথম প্রকাশিত হয়। ১৯২১ সালের মার্চ-এপ্রিল (১৩২৭ বঙ্গাব্দ) পর্যন্ত পত্রিকা চালু ছিল। এরপর ১৯২৬ সালে (১৩৩৩ বঙ্গাব্দ) সওগাত-নবপর্যায় নামে পুনরায় প্রকাশ হয়। ১৯৩০ সাল (১৩৩৭ বঙ্গাব্দ) পর্যন্ত পত্রিকা নিয়মিতভাবে প্রকাশিত হয়েছিল। ১৯৫০ এর পর থেকে তিন বছর পত্রিকার কোনো সংখ্যা প্রকাশিত হয় নি। এরপর ১৯৫২-এর নভেম্বর/ডিসেম্বর (অগ্রহায়ণ ১৩৫৯ বঙ্গাব্দ, অগ্রহায়ণে) থেকে ঢাকা থেকে পত্রিকা প্রকাশিত হতে থাকে।
ন্যায়বিচার ও সাম্প্রদায়িক সম্প্রীতির বোধ সম্পন্ন পত্রিকার লক্ষ্য নিয়ে সওগাত প্রকাশিত হয়েছিল। সম্পাদক মোহাম্মদ নাসিরউদ্দীন এই উদ্দেশ্যে প্রথম সংখ্যায় সাতটি নীতি ঘোষণা করেছিলেন।
সওগাত নারীশিক্ষার পক্ষে ছিল। পত্রিকায় নারীশিক্ষা বিষয়ক প্রবন্ধ ছাপানো হত। নারী লেখকদের নিয়ে "মহিলা সংখ্যা" নামে ছয়টি বিশেষ সংখ্যা প্রকাশিত হয়েছিল।
সওগাতে অনেক খ্যাতনামা লেখকরা লেখালেখি করেছেন। কাজী নজরুল ইসলাম করাচিতে সৈনিক হিসেবে কর্মরত থাকার সময় সওগাতে প্রথম লেখা হিসেবে "বাউন্ডুলের আত্মকাহিনী" নামে ছোটগল্প পাঠিয়েছিলেন যা ১৩২৬ বঙ্গাব্দের জ্যৈষ্ঠ সংখ্যায় প্রকাশ হয়েছিল। তাঁর লেখা মৃত্যুক্ষুধা উপন্যাস সওগাতে ধারাবাহিকভাবে প্রকাশিত হয়েছিল। এছাড়াও তাঁর ছোটগল্প, প্রবন্ধ, কবিতা, গান, গজলও এতে প্রকাশিত হয়।
অন্যান্য লেখকদের মধ্যে ছিলেন রবীন্দ্রনাথ ঠাকুর, বেগম রোকেয়া, কাজী আবদুল ওদুদ, আবুল কালাম শামসুদ্দীন, আবুল মনসুর আহমদ, আবুল ফজল, অবনীন্দ্রনাথ ঠাকুর, সত্যেন্দ্রনাথ ঠাকুর প্রমুখ।
নবনূর

নবনূর ছিল একটি মাসিক সাহিত্য পত্রিকা।
১৯০৩ সালের এপ্রিলে (বৈশাখ ১৩১০ বঙ্গাব্দ) কলকাতা থেকে প্রথম নবনূর প্রকাশিত হয়। ১৯০৬ সালের ডিসেম্বর (পৌষ ১৩১৩ বঙ্গাব্দ) পর্যন্ত নিয়মিতভাবে পত্রিকা চালু ছিল। সৈয়দ এমদাদ আলী পত্রিকার সম্পাদক ছিলেন। মোহাম্মদ আসাদ আলী পত্রিকার স্বত্ত্বাধিকারী ও প্রকাশক ছিলেন এবং পরবর্তীতে সম্পাদক হিসেবে দায়িত্বপালন করেছেন।
বাংলার মুসলিমদের উন্নয়ন পত্রিকার মূল্য উদ্দেশ্য ছিল। মুসলিমদের জাগরণের উদ্দেশ্যে লেখকরা ইসলামের ইতিহাস, সাহিত্য, দর্শন বিষয়ে লেখা প্রকাশ করা হত।
সম্পাদক সৈয়দ এমদাদ আলী ছাড়াও পত্রিকায় কাজী ইমদাদুল হক, মোহাম্মদ হেদায়েতুল্লাহ, মোহাম্মদ আসাদ আলী ও অন্যান্যদের লেখা প্রকাশ হত।
ইন্দোনেশিয়া–বাংলাদেশ সম্পর্ক

বাংলাদেশ–ইন্দোনেশিয়া সম্পর্ক বলতে বাংলাদেশ ও ইন্দোনেশিয়ার মধ্যে দ্বিপাক্ষিক সম্পর্ককে বোঝায়। ইন্দোনেশিয়া বিশ্বের বৃহত্তম মুসলিম দেশ, যেখানে বাংলাদেশ বিশ্বের তৃতীয় বৃহত্তম মুসলিম দেশ। এই দুটি দেশ জাতিসংঘ এবং আরও অনেক বহুজাতীয় সংগঠনের সদস্য, বিশেষত জাতিসংঘের আন্তর্জাতিক শান্তিরক্ষা কমিটি, উন্নয়নশীল ৮ টি দেশ,জোট নিরপেক্ষ আন্দোলন, বিশ্ব বাণিজ্য সংস্থা এবং ইসলামী সহযোগিতা সংস্থা ওআইসি এর সদস্য। জাকার্তায় বাংলাদেশের এবং ঢাকায় ইন্দোনেশিয়ার দূতাবাস রয়েছে। বিশ্বের অন্যতম মুসলিম দেশ হিসেবে ইন্দোনেশিয়া বাংলাদেশকে স্বীকৃতি দেয়ার পর ১৯৭২ সালে বাংলাদেশ ও ইন্দোনেশিয়ার মাঝে আনুষ্ঠানিকভাবে কূটনৈতিক সম্পর্ক প্রতিষ্ঠিত হয়। 
পাকিস্তান হতে পৃথক হওয়ার পর , ১৯৭১ সালে মালয়েশিয়া, তুরস্ক ও আফগানিস্তানের মত অনারব মুসলিম দেশগুলোর সঙ্গে ইন্দোনেশিয়াও তাৎক্ষনিকভাবে বাংলাদেশকে স্বীকৃতি দেয়। ১৯৭১ এর স্বাধীনতার অব্য্যবহিত পরেই পরবর্তীকালে বাংলাদেশ ইন্দোনেশিয়ার সঙ্গে কূটনৈতিক সম্পর্ক গড়ে তোলে এবং ১৯৭২ সালের মে মাস থেকে উভয় দূতাবাসের কার্যক্রম শুরু হয়।
মাদার মসজিদ

মাদার মসজিদ ইংরেজি Mother Mosque of America বা Moslem Temple মার্কিন যুক্তরাষ্ট্রের Cedar Rapids, Iowa শহরে অবস্থিত একটি মসজিদ। মার্কিন ইতিহাসে এখন পর্যন্ত টিকে থাকা সবচেয়ে প্রাচীন মসজিদ। মসজিদটি যে ভবনে অবস্থিত সেটি এক সময়ে The Rose of Fraternity Lodge নামে পরিচিত ছিল। মসজিদটি ১৯৩৪ সালে তৈরী করা হয়। এর কয়েক বছর আগে নর্থ ডাকোটার Ross শহরে ১৯২৯ সালে আর একটি মসজিদ তৈরী করা হয়েছিল। ১৯৭০ সালে মাদার মসজিদ ধ্বংস প্রাপ্ত হয়। পুনরায় তৈরী করা হয় ২০০৫ সালে। প্রথম নির্মাণে মসজিদটি ১১১ মিটার প্রশস্ত ছিল। পুন:নির্মাণ করার সময়ে অনেকটা ছোট করে সেটা ২৪ মিটারের মধ্যে রাখা হয়। মাদার মসজিদ কানাডার আলবার্টা প্রদেশে অবস্থিত আল-রশীদ মসজিদের চাইতেও পুরাতন।
আল-রশীদ মসজিদ

আল-রশীদ মসজিদ কানাডার সর্বপ্রথম মসজিদ। ১৯৩৮ সালে আলবার্টা প্রদেশের এডমন্টন শহরে মসজিদটি প্রতিষ্ঠিত হয়।
নর্থ ডাকোটা ও Iowa প্রদেশের মাদার মসজিদ এর পর উত্তর আমেরিকায় প্রতিষ্ঠিত তৃতীয় মসজিদ। সে সময় কানাডায় ৭০০ জন মুসলিম বাস করত। Hilwi Hamdon নামক একজন মহিলা এডমন্টনের মেয়র জন ফ্রাই সাথে সর্ব প্রথমক একটি মসজিদ নির্মাণের জন্য জমি ক্রয়ের জন্য আলোচনা শুরু করেন। তিনি ও তার আরো কিছু বন্ধু মিলে মসজিদ নির্মাণের জন্য প্রয়োজনিয় অর্থ সংগ্রহ করেছিলেন। খ্রিস্টান, ইহুদী ও মুসলিমরা এই মসজিদ তৈরীতে অর্থ সাহায্য করেন । Mike Drewoth নামক একজন ইউক্রেনিয়-কানাডিয়ান ঠিকাদার অর্থডক্স চার্চের আদলে মসজিদটি নির্মাণ করেন।
বিশিষ্ট ভারতীয় ইসলামি চিন্তাবিদ আব্দুল্লাহ ইউসুফ আলী এই মসজিদ প্রতিষ্ঠায় ভূমিকা পালন করেন।
রামের সুমতি

রামের সুমতি বাংলা সাহিত্যের অপরাজেয় কথাশিল্পী শরৎচন্দ্র চট্টোপাধ্যায় রচিত গল্প। গল্পটি ১৯১৪ সালে প্রকাশিত হয়। এতে গল্পকার মানুষের সাথে মানুষের আত্মিক সম্পর্কের চিত্র তুলে ধরেছেন।
রামলাল গ্রামের এক দুরন্ত কিশোর। সব ব্যাপারেই তার দুস্টুবুদ্ধির কারণে গ্রামের সবাই ভীত থাকে। এমনকি তার দুরন্তপনার সংবাদ আশেপাশের গ্রামে ছড়িয়ে পড়ে। তার দুরন্তপনার একান্ত সহযোগী ভৃত্য ভোলা। অপরদিকে তার বৈমাত্রেয় বড় ভাই শ্যামলাল শান্ত প্রকৃতির। সে গ্রামের কাছারীতে কাজ করে ও পৈতৃক সম্পত্তি দেখাশুনা করে। তার স্ত্রী নারায়ণী যে বছর ঘরে আসে তখন রামের মা আড়াই বছরের রামকে তার হাতে দিয়ে মারা যান। সেই থেকে নারায়ণী রামকে কোলে পিঠে মানুষ করেছে। তাই রামের দুরন্তপনা ও বদমেজাজ ভৃত্য ভোলা, নৃত্যকালী এমনকি বড় ভাই শ্যামলালের উপর খাটালেও বউদিকে সে মান্য করে। বউদির জ্বর ভালো না হলে ডাক্তারকে শাসিয়ে আসে। তাদের সুখের সংসারে বিঘ্ন ঘটে নারায়ণীর মা দিগম্বরী আর ছোট বোন সুরধুনীর আগমনে। দিগম্বরী সব সময় রামের পিছনে লেগে থাকে। একদিন রাম পেয়ারা গাছে উঠে পেয়ারা খাওয়ার সময় দিগম্বরী তাকে কটাক্ষ করলে রাম তাকে উদ্দেশ্য করে পেয়ারা ছুড়ে মারে যা নারায়ণীর মাথায় লাগে। এই ঘটনার পর শ্যামলাল দুই ভাইয়ের সম্পত্তি ভাগ করে ও নারায়ণীকে রামের সাথে কথা বলতে নিষেধ করে দেয়। আপনজন শূন্যতায় সে তার ভুলগুলো বুঝতে পারে ও তার সুমতি হয়।
রামের সুমতি গল্প অবলম্বনে ১৯৪৭ সালে ভারতে হিন্দি ও বাংলা উভয় ভাষায় চলচ্চিত্র নির্মিত হয়। চলচ্চিত্রটি পরিচালনা করে কার্তিক চট্টোপাধ্যায়। হিন্দি চলচ্চিত্রে রাম চরিত্রে অভিনয় করেন শাকুর ও বাংলা চলচ্চিত্রে রাম চরিত্রে অভিনয় করেন স্বগত, শ্যাম চরিত্রে জহর গাঙ্গুলি, নারায়ণী চরিত্রে মলিনা দেবী। এছাড়াও অন্যান্য চরিত্রে অভিনয় করেন ছবি রায়, প্রফুল্লবালা, রাজলক্ষী দেবী, শিশির ভট্টবল প্রমুখ।
রামের সুমতি গল্প অবলম্বনে ১৯৮৫ সালে একই নামে বাংলাদেশে একটি চলচ্চিত্র নির্মিত হয়। চলচ্চিত্রটি পরিচালনা করেন শহিদুল আমিন। এতে রাম চরিত্রে অভিনয় করেন জয়, শ্যাম চরিত্রে প্রবীর মিত্র, ও নারায়ণী চরিত্রে ববিতা। এছাড়াও অন্যান্য ভূমিকায় অভিনয় করেন রওশন জামিল, সুচন্দা, সাইফুদ্দিন, আশীষ কুমার লোহ, সাদেক বাচ্চু, এটিএম শামসুজ্জামান প্রমুখ।
গার্থ ম্যাক্সওয়েল

গার্থ ম্যাক্সওয়েল (জন্মঃ ১৯৬৩) নিউজিল্যান্ডীয় একজন বিখ্যাত চলচ্চিত্র পরিচালক। ম্যাক্সওয়েল ১৯৮৪ সালে বাণিজ্যিক চলচ্চিত্র দিয়ে তার কাজ শুরু করেন। ছোট বেলা থেকেই ম্যাক্সওয়েল এর ছবি নির্মাণের প্রতি আগ্রহ ছিল।
২০০৭ শীতকালীন এশিয়ান গেমস

২০০৭ শীতকালীন এশিয়ান গেমস এশিয়ার দ্বিতীয় বৃহত্তম ক্রীড়া আসর শীতকালীন এশিয়ান গেমসের ৬ষ্ঠ আসর হিসাবে ২০০৭ সালের ২৮ জানুয়ারি থেকে ৪ ফেব্রুয়ারি পর্যন্ত চীনের চ্যাংচুনে অনুষ্ঠিত হয়। এটি চীনে অনুষ্ঠিত শীতকালীন এশিয়ান গেমসের দ্বিতীয় আসর এর আগে ১৯৯৬ শীতকালীন এশিয়ান গেমস চীনের হারবিনে অনুষ্ঠিত হয়।
৫টি প্রধান মাঠে ৪৭টি বিষয়ে প্রতিযোগিতা অনুষ্ঠিত হয়:
২০০৭ শীতকালীন গেমসে ৪৭ বিষয়ে ১০ টি ক্রীড়া প্রতিযোগিতা অনুষ্ঠিত হয়। 
২০০৭ এশিয়ান শীতকালীন গেমস একমাত্র আসর যেখানে প্রথমবারের মত এশিয়া অলিম্পিক কাউন্সিলের সকল সদস্য এনওসি প্রতিনিধি পাঠায়। ২৫টি এনওসি প্রতিযোগিতায় অংশগ্রহণের জন্য নাম নথিভুক্ত করে।
The following only sent non-competing delegations:
২০০৩ শীতকালীন এশিয়ান গেমস

২০০৩ শীতকালীন এশিয়ান গেমস এশিয়ার দ্বিতীয় বৃহত্তম ক্রীড়া আসর শীতকালীন এশিয়ান গেমসের ৫ম আসর হিসাবে ২০০৩ সালের ১ - ৮ ফেব্রুয়ারি পর্যন্ত জাপানের আউমোরিতে অনুষ্ঠিত হয়। এটি জাপানে অনুষ্ঠিত শীতকালীন এশিয়ান গেমসের তৃতীয় আসর এর আগে ১৯৮৬, ১৯৯০ শীতকালীন এশিয়ান গেমস জাপানের সাপ্পোরোতে অনুষ্ঠিত হয়।
২০০৩ এশিয়ান শীতকালীন গেমসের মাসকটের নাম হল উইন্টা, যা একটি কালো কাঠঠোকরা। 
২০০৩ শীতকালীন প্রতিযোগিতায় ২৯টি দেশ প্রতিনিধি পাঠায় এবং ১৭ দেশ সরাসরি প্রতিযোগিতায় অংশ নেয়|
লুনি নদী

লুনি নদী হল ভারত এর পশ্চিমের রাজ্য রাজস্থান ও গুজরাত এর মধ্য দিয়ে প্রবাহিত একটি অন্তর্বাহিনী নদী।এই নদীটি থর মরুভূমির পূর্ব অংশ দিয়ে বয়েগেছে।লুনি নদী আজমিরের নিকট পুষ্কর উপত্যকা থেকে উৎপন্ন হয়েছে ।এইআংশের নাম সাগরমতি এবং পুষ্কর হ্রদ থেকে উৎপন্ন নদী সরস্বতী সাগরমতি নদীর সঙ্গে মিলিত হওয়ার পড় মিলিত প্রবাহকে বলা হয় লুনি নদী।এই নদীটি কচ্ছ রনে প্রতিত হয়েছে।
সংস্কৃত ভাষায় এই নদীকে লবণবতী বলা হয় কারণ এই নদীর জল লবণাক্ত। লবণবতী থেকে এই নদীর নাম লুনী হয়েছে।
লুনি নদীর অববাহিকার মোট আয়তন ৩৭,৩৬৩ বর্গকিলোমিটার।নদীটি রাজস্থান এর আজমির,বারমের,জলরি,জোধপুর,নাগাওর,পালি,সিরহি জেলা ও গুজরাত এর বানাসকান্থা,পাঠান জেলার মধ্যদিয়ে প্রবাহিত হয়েছে এবং শেষে কচ্ছ রনে পতিত হয়েছে।নদীটিতে বর্ষার সময় জল থাকলেও অন্য সময় নদটি জলশুন্য হয়ে পরে। নদীটিতে বর্ষার মরশুমে প্রায়ই বন্যার ঘটনা ঘটে।২০১৬ সালে এমনই একটি বন্যার ঘটনা ঘটে।
কোহিনূর (পত্রিকা)

কোহিনূর ছিল ব্রিটিশ ভারতের একটি বাংলা মাসিক পত্রিকা।
১৮৯৮ সালের জুলাই মাসে (আষাঢ় ১৩০৫ বঙ্গাব্দ) কুষ্টিয়া থেকে প্রথম কোহিনূর পত্রিকা প্রকাশ হয়। তবে এরপর ফরিদপুরের পাংশা ও পরে কলকাতা থেকে পত্রিকা প্রকাশিত হত। এয়াকুব আলী চৌধুরীর বড় ভাই মোহাম্মদ রওশন আলী চৌধুরী ছিলেন পত্রিকার সম্পাদক। পরবর্তীতে রওশন আলী অসুস্থ হলে এয়াকুব আলী চৌধুরী সম্পাদনা করেছেন।
পত্রিকা প্রকাশের জন্য কোহিনূর পরিচালক সমিতি নামে ৩৫ সদস্যের একটি পরিষদ ছিল। তিনপর্যায়ে মোট ১১ বছর ধরে পত্রিকা প্রকাশিত হয়েছে। প্রতি সংখ্যা তিন আনা এবং বার্ষিক দুই টাকায় পত্রিকা বিক্রি হত। তবে অসমর্থ ক্ষেত্রে দেড় টাকায় পত্রিকা বিক্রি হত। পত্রিকা তিন ফর্মা‌ ছাপা হত।
কবি কায়কোবাদের মহাশ্মশান কাব্য কোহিনূর পত্রিকার ধারাবাহিক ছয় সংখ্যায় প্রকাশিত হয়। পত্রিকার অন্যান্য লেখকদের মধ্যে রয়েছেন আবদুল করিম সাহিত্যবিশারদ, শেখ ফজলল করিম, সৈয়দ এমদাদ আলী, মুহম্মদ শহীদুল্লাহ, মীর মশাররফ হোসেন, মোহাম্মদ লুতফর রহমান প্রমুখ। নতুন লেখকদের আবিরভাবে কোহিনূর পত্রিকা ভূমিকা রেখেছে।
ভারতের জাতীয় জলপথ আইন, ২০১৫

জাতীয় জলপথ আইন, ২০১৫ একটি প্রস্তাবিত বিধেয়ক; যা ৫ মে ২০১৫ সালে ভারতের পরিবহন মন্ত্রী শ্রী নিতিন গডকরী দ্বারা ভারতের লোকসভায় উপস্থাপন করা হয়।
জাতীয় জলপথ আইন, ২০১৫ ভারতের নৌপরিবহন ও পরিবহন মন্ত্রী নিতিন গডকরী দ্বারা লোকসভায় উপস্থাপনকরা হয়। এই বিধেয়কটি ২০১৫-এর ২১ ডিসেম্বর লোকসভাতে ও ৯ মার্চ ২০১৬ সালে রাজ্যসভাতে মঞ্জুরি দেওয়া হয়। তারপর ১৫ মার্চ ২০১তে রাজ্যসভার সংশোধনী অনুযায়ী এটি আবার লোকসভায় পাস করা হয়
স্তূপ পর্বত

চ্যুতি ব্লকগুলি শিলা বা পাথরের খুব বড় খণ্ড, কখনও কখনও কয়েকশ কিলোমিটার বিস্তৃত হয়, যা পৃথিবীর ভূত্বকগুলিতে টেকটোনিক এবং স্থানীয় চাপ দ্বারা তৈরি হয়। বেডরকের বড় অঞ্চলগুলি ভেঙে বড় বড় খণ্ডের পাথরে পরিণত হয়। ব্লকগুলি বা পাথরের খণ্ড তুলনামূলকভাবে অভিন্ন লিথোলজি দ্বারা চিহ্নিত করা হয়। এর মধ্যে সবচেয়ে বড় ফল্ট ব্লককে ক্রাস্টাল ব্লক বলে। টেকটোনিক প্লেটগুলি থেকে বিচ্ছিন্ন বৃহত ক্রাস্টাল ব্লক বা খণ্ডগুলিকে টেরেন বলে।
কোনো কোনো সময় ভূ-আলোড়নজনিত টান ও সংনমনের প্রভাবে ভূত্বকের শিলাস্তরে ফাটল ও চ্যুতি দেখাযায়। শিলাস্তরের যে রেখা বরাবর এই চ্যুতি সৃষ্টি হয়,তাকে বলা হয় চ্যুতিরেখা।যদি ভূ-আলোড়ন প্রবল হয় তাহলে চ্যুতিরেখার একদিকের শিলাস্তর প্রবল চাপের ফলে ওপরে উঠে যায় অথবা খাড়া ভাবে নিচে বসে যায়।যদি প্রথমটি ঘটে অর্থাৎ শিলাস্তর উপরে উঠে যায় তাহলে স্তূপ পর্বত সৃষ্টি হয়। ভারতের সাতপুরা,ফ্রান্স এর ভোজ এবং জার্মানির ব্ল্যাক ফরেস্ট হল স্তূপ পর্বত।
বাংলাদেশ সাবমেরিন ক্যাবলস পিএলসি

</nowiki>
বাংলাদেশ সাবমেরিন ক্যাবলস পিএলসি (সংক্ষেপেঃ বিএসসিপিএলসি) হলো গণপ্রজাতন্ত্রী বাংলাদেশ সরকারের ডাক টেলিযোগাযোগ ও তথ্যপ্রযুক্তি মন্ত্রণালয়ের ডাক ও টেলিযোগাযোগ বিভাগের আওতাধীন একটি স্বায়ত্বশাসিত প্রতিষ্ঠান ও বাংলাদেশের একটি মূল টেলিযোগাযোগ সেবা প্রদানকারী সংস্থা। এটি বাংলাদেশের একমাত্র আন্তর্জাতিক সাবমেরিন ক্যাবল অপারেটর। সেই সাথে আন্তর্জাতিক ইন্টারনেট গেটওয়ে (আই আই জি), এবং ইন্টারনেট সার্ভিস প্রভাইডার (আই এস পি) লাইসেন্স ধারী।
বাংলাদেশ সাবমেরিন ক্যাবল কোম্পানি লিমিটেড (বিএসসিসিএল) রাষ্ট্রীয় মালিকানাধীন একটি পাবলিক লিমিটেড কোম্পানি হিসেবে ২০০৮ সালের জুলাই মাসে বাংলাদেশ সরকারের ডাক ও টেলিযোগাযোগ মন্ত্রণালয়ের অধীনে আত্নপ্রকাশ করে। বাংলাদেশ সাবমেরিন কেবল কোম্পানী লিমিটেড সি-মি-উই ৪ এবং সি-মি-উই ৫ নামক দুটি আন্তর্জাতিক সাবমেরিন কেবল কনসোর্টিয়ামের সদস্য। যেটি বাংলাদেশে সাবমেরিন কেবলসের অধিক ক্ষমতা ও পর্যাপ্ততা নিশ্চিত করে। বর্তমানে সি-মি-উই ৪ এবং সি-মি-উই ৫ কেবলদ্বয়ের মাধ্যমে বাংলাদেশের ইন্টারনেট এবং আন্তর্জাতিক ভয়েস ট্র্যাফিক চলছে। সি-মি-উই ৪ এর জন্য বিএসসিসিএল-এর কেবল ল্যান্ডিং স্টেশন রয়েছে কক্সবাজারে। সি-মি-উই ৫ এর জন্য বিএসসিসিএল-এর ল্যান্ডিং স্টেশন চালু হয়েছে পটুয়াখালীর কুয়াকাটাতে। সংস্থাটির প্রধান কার্যালয় ঢাকা শহরে অবস্থিত।
১৯৯৯ শীতকালীন এশিয়ান গেমস

১৯৯৯ এশিয়ান শীতকালীন গেমস এশিয়ার দ্বিতীয় বৃহত্তম ক্রীড়া আসর এশিয়ান শীতকালীন গেমসের ৪র্থ আসর যা ১৯৯৯ সালের ৩০ জানুয়ারি - ৬ ফেব্রুয়ারি পর্যন্ত দক্ষিণ কোরিয়ার গ্যাংউনে অনুষ্ঠিত হয়।
১৯৯৯ এশিয়ান শীতকালীন গেমসের মাসকট হল অর্ধ চন্দ্র কালো ভালুক ছানা।
১৯৯৯ শীতকালীন গেমসে ৪ টি ক্রীড়া ৭ বিভাগে ৪৩ টি বিষয়ে প্রতিযোগিতা অনুষ্ঠিত হয়। ফ্রি স্টাইল স্কিং গেমস থেকে বাদ দেওয়া হয় এবং আলপাইন স্কিংয়ে ২ টি বিষয় যোগ করা হয়।
৪র্থ শীতকালীন গেমসে ২২ টি জাতীয় অলিম্পিক কমিটি তাদের প্রতিনিধি প্রেরণ করে। তবে ১৪ টি দেশের প্রতিযোগী প্রতিযোগিতায় অংশগ্রহণ করে।
মনাঙ

মনাঙ নেপালের মনাঙ জেলার একটি শহর। মনাঙ শহরটি সমুদ্রপৃষ্ঠ থেকে ৩,৫১৯ মিটার (১১,৫৪৫ ফিট) উচ্চতায় অবস্থিত। নেপালের ২০১১ সালের আদমশুমারি অনুসারে মনাঙ শহরের জনসংখ্যা ৬,৫২৭। জনসংখ্যার ঘনত্ব প্রতি বর্গকিলোমিটারে ৩ জন।
অন্নপূর্ণা পর্বতশৃঙ্গের উত্তরে মারসিয়াংদি নদীর তীরবর্তী উপত্যকায় মনাঙ শহরের অবস্থান। মারসিয়াংদি নদীটি পূর্বদিকে প্রবাহিত হয়েছে। পূর্বে রয়েছে থরং লা পাস। ৫,৪১৬ মিটার উচ্চতায় অবস্থিত থরং লা পাস মানুষের গমনযোগ্য পৃথিবীর উচ্চতম পথ। এই পথ দিয়ে মনাঙ থেকে মুক্তিনাথ হয়ে গান্ডাকি নদী তীরের উপত্যকায় যাওয়া যায়। মনাঙ এর উত্তরে রয়েছে চুলু পর্বত, যার উচ্চতা ৬,৫৮৪ মিটার (২১,৬০১ ফিট)। অন্নপূর্ণায় ট্রেকিং-এ আসা অভিযাত্রীরা সাধারণত মনাঙ-এ কয়েকদিন বিশ্রাম নেয়। এর অন্যতম কারণ মনাঙ-এ থেকে আবহাওয়াগত অভিযোজন সম্পন্ন করা। থরং লা পাস দিয়ে যাওয়ার পূর্বে মনাঙ এ দুই-একদিন বিশ্রাম অধিক উচ্চতায় গমনের জন্য শরীরের অভিযোজনে সাহায্য করে। মনাঙ শহরটি পর্বতের উত্তর পার্শ্বে অবস্থিত, ফলে দিনের বেলায় অধিক সূর্যালোক এই অংশে পড়ে এবং শীতকালে অপেক্ষাকৃত কম তুষারপাত হয়। এছাড়া মনাঙ-এর চাষযোগ্য জমিগুলোও পর্বতের উত্তর পার্শ্বে অবস্থিত।
মনাঙ-এ কোন রাস্তা নেই। তবে ট্রেইল রয়েছে। ট্রেইল দিয়েই এই শহরের মানুষ যাতায়াত করে। পণ্য পরিবহনের মাধ্যম গাধা বা খচ্চর। এছাড়া কুলিরাও পণ্য পরিবহন করে থাকে। মনাঙ-এর ২.৫ কিলোমিটার পূর্বে রয়েছে একটি ছোট বিমানবন্দর। এই বিমানবন্দরটির কাজ ১৯৮৫ সালে শুরু হয়। মনাঙ-এর সাথে অন্নপূর্ণা সংরক্ষিত অঞ্চলের সংযোগকারী প্রথম ট্রেইলের কাজ সম্পন্ন হয় ২০১১ সালে।
ট্রেকারদের জন্য খাদ্য উৎপাদন ছাড়াও মনাঙ-এ চমর পালন করা হয়ে থাকে। মনাঙ-এ একটি স্বাস্থ্যকেন্দ্র রয়েছে, এখানে উচ্চতাজনিত অসুস্থতার চিকিৎসাব্যবস্থা রয়েছে।
নরেন্দ্র হিরওয়ানি

নরেন্দ্র দীপচাঁদ হিরওয়ানি (; জন্ম: ১৮ অক্টোবর, ১৯৬৮) উত্তরপ্রদেশের গোরখপুর এলাকায় জন্মগ্রহণকারী বিখ্যাত ভারতীয় ক্রিকেট তারকা। ভারত ক্রিকেট দলের অন্যতম সদস্য ছিলেন। দলে তিনি মূলতঃ লেগ স্পিন বোলাররূপে ভূমিকা রাখতেন। পাশাপাশি ডানহাতে নিচের সারির কার্যকরী ব্যাটসম্যান ছিলেন নরেন্দ্র হিরওয়ানি। টেস্ট অভিষেকে ব্যাপক সাফল্য লাভের প্রেক্ষিতে বিশ্ব ক্রিকেট অঙ্গনে স্মরণীয় হয়ে আছেন।
গোরখপুরের সম্ভ্রান্ত পরিবারের সন্তান তিনি। শৈশবে ইন্দোরে চলে যান। মধ্যপ্রদেশের ক্রিকেটার সঞ্জয় জাগডালের তত্ত্বাবধানে মাঠের কাছাকাছি একটি কক্ষে থাকতেন। ১৬ বছর বয়সে মধ্যপ্রদেশের সদস্যরূপে প্রথম-শ্রেণীর ক্রিকেটে অভিষেক ঘটে তার। খেলায় তিনি পাঁচ উইকেট দখল করেছিলেন। পরের মৌসুমে অস্ট্রেলিয়ার বিপক্ষে অনূর্ধ্ব-১৯ স্তরের ক্রিকেটে ৩ টেস্টে ২৩ উইকেট পান। ১৯৮৭-৮৮ মৌসুমে সফরকারী ওয়েস্ট ইন্ডিজ একাদশের বিপক্ষে অনূর্ধ্ব-২৫ দলের সদস্য হিসেবে প্রথম ইনিংসে ব্যর্থ হলেও দ্বিতীয় ইনিংসের ৬ উইকেটের সবগুলোই তার দখলে ছিল। ফলশ্রুতিতে টেস্ট দলে খেলার জন্য তাকে আমন্ত্রণ জানানো হয়।
জানুয়ারি, ১৯৮৮ সালে সফরকারী ওয়েস্ট ইন্ডিজের বিপক্ষে মাদ্রাজে অনুষ্ঠিত চূড়ান্ত ও চতুর্থ টেস্টে তার অভিষেক হয়। প্রথম ইনিংসে ৮/৬১ পান। এরপর দ্বিতীয় ইনিংসে ওয়েস্ট ইন্ডিজের জয়ের জন্য ৪১৬ রানে ধাবিত হয়। কিন্তু ব্যাটসম্যানেরা ব্যর্থ হন ও উইকেট-রক্ষক কিরণ মোরে পাঁচ স্ট্যাম্পিং করেন। ঐ ইনিংসে ৮/৭৫ পান ও টেস্টে সর্বমোট ১৬/১৩৬ তোলেন। এরফলে বিশ্বের চতুর্থ বোলার হিসেবে অভিষেক টেস্টের এক ইনিংসে আট উইকেট লাভের বিরল সৌভাগ্য অর্জন করেন। এছাড়াও তার এ বোলিং পরিসংখ্যান নভেম্বর, ২০১৬ সাল পর্যন্ত টেস্ট অভিষেকে সেরা বোলিং পরিসংখ্যানরূপে বিবেচিত হয়ে আসছে। তার পূর্বে অস্ট্রেলীয় বোলার বব ম্যাসি জুন, ১৯৭২ সালে লর্ডসে ইংল্যান্ডের বিপক্ষে অনুষ্ঠিত দ্বিতীয় টেস্টে ৮/৮৪ ও ৮/৫৩ পেয়েছিলেন। এছাড়াও ম্যাসির গড়া ১৬/১৩৭ রানের রেকর্ড ভেঙ্গে যায়। কিন্তু তারা উভয়েই তাদের অভিষেক টেস্টের উভয় ইনিংসে আট উইকেট করে পেলেও পরবর্তীকালে খেলায় ধারাবাহিকতা রক্ষা করতে পারেননি।
কয়েকমাস পর শারজায় অনুষ্ঠিত ত্রি-দেশীয় প্রতিযোগিতায় তিন খেলায় ১০ উইকেট নিয়ে ম্যান অব দ্য টুর্নামেন্টের পুরস্কার পান। পরের বছর নিউজিল্যান্ডের বিপক্ষে ৩ টেস্টের সিরিজে তিনি ২০ উইকেট এবং তার সঙ্গী আরশাদ আইয়ুব ২১ উইকেট তুলে নেন। তার প্রথম চার টেস্টে ৩৬ উইকেট লাভ যে-কোন বোলারের জন্য সেরা সাফল্যরূপে বিবেচিত। ১৯৮৯-৯০ মৌসুমে ওয়েস্ট ইন্ডিজ সফরে তিনি দারুণভাবে ব্যর্থ হন। এমনকি পোর্ট অব স্পেনের স্পিনারদের সহায়ক পিচেও তিনি তেমন সফলতা লাভ করতে পারেননি। ১৯৯০ সালে ওভালে স্বাগতিক ইংল্যান্ডের বিপক্ষে একাধারে ৫৯ ওভার বোলিং করে বিশ্বরেকর্ড গড়েন যা অদ্যাবধি টিকে রয়েছে। তবে, ১৯৯১-৯২ মৌসুমে বিশ্ব সিরিজ কাপের শেষ খেলায় ব্রায়ান লারা ও রিচি রিচার্ডসনকে আউট করেন। কিন্তু তার এ সাফল্য বিশ্বকাপে খেলার উপযোগী করতে পারেনি।
২০০৫-০৬ মৌসুমে প্রথম-শ্রেণীর ক্রিকেটকে বিদায় জানান তিনি। ৩ সেপ্টেম্বর, ২০১৪ তারিখে রঞ্জি ট্রফি প্রতিযোগিতায় মধ্যপ্রদেশ ক্রিকেট সংস্থার নির্বাচকমণ্ডলীর সভাপতির দায়িত্ব পালন করেন।
দিলানী মানোদারা

মানোদারা আচারিগে ডন দিলানী সুরঙ্গীকা (; জন্ম: ৮ ডিসেম্বর, ১৯৮২) ক্যান্ডিতে জন্মগ্রহণকারী বিশিষ্ট শ্রীলঙ্কান প্রমিলা ক্রিকেটার। শ্রীলঙ্কা ক্রিকেট দলে তিনি মূলতঃ উইকেট-কিপার হিসেবে খেলে থাকেন। এছাড়াও ডানহাতে ব্যাটিংয়ে দক্ষ তিনি। ২০০৯ সালের ক্রিকেট বিশ্বকাপও খেলেছেন দিলানী মানোদারা। ২০১৪ সালের এশিয়ান গেমসেও অংশ নিয়েছেন তিনি।
৯ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন।
এক খণ্ড জমি

এক খণ্ড জমি ২০০৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন শাহজাহান চৌধুরী। কবি শাহাবুদ্দীন নাগরীর কবিতা "এক খণ্ড জমি" অবলম্বনে ছায়াছবিটির চিত্রনাট্য, সংলাপ, সঙ্গীত পরিচালনা ও গানে কণ্ঠ দিয়েছেন কবি নিজেই। মধ্যবিত্ত এক দম্পতির কষ্টের চিত্র বর্ণিত হয়েছে কবিতাটিতে। ছায়াছবিটিতে দম্পতি চরিত্রে অভিনয় করেছেন চম্পা ও রাইসুল ইসলাম আসাদ। এছাড়াও অন্যান্য চরিত্রে অভিনয় করেন আনোয়ার হোসেন, সিরাজ হায়দার, রাশেদা চৌধুরী প্রমুখ।
আমিনুল হক ও লতিফা দম্পতি তাদের দুই সন্তান নিয়ে ঢাকায় বসবাস করে। আমিনুল হক একজন সৎ সরকারি কর্মকর্তা। মধ্যবিত্ত পরিবারের এই দম্পতির অনেক দিনের শখ ঢাকায় এক খণ্ড জমি কিনবে। আমিনুল হক নিয়মিত খবরের কাগজে চোখ রাখে কোথাও অল্প দামে জমি কিনতে পাওয়া যাবে কিনা তা দেখতে। জমির দালাল রমজানের মাধ্যমে সে একটা জমির খোঁজ পায়। কিন্তু টাকার অভাবে বায়না করতে পারে না। বর্ষায় জমি দেখতে গিয়ে সে টের পায় আসলে সে জমি মেঘনার একটি অংশ। একদিন সে জ্বর নিয়ে বাড়ি ফেরে। এরই মধ্যে তার ছেলে সোহেল এক পথচারীর ব্যাগ ছিনতাই করতে গিয়ে পুলিশের নজরে চলে আসে। সোহেল আর তার সঙ্গীর নামে পুলিশি ওয়ারেন্ট জারি হয়। এ খবর আমিনুল সহজভাবে নিতে পারে না। অবশেষে জমি আমিনুলের হয় কিন্তু তার বসবাসের জন্য নয়, তার শেষকৃত্যের জন্য। সাড়ে তিন হাত জমি।
২০০৩ সালে একুশে গ্রন্থ মেলায় অন্যপ্রকাশ কবি শাহাবুদ্দীন নাগরীর কবিতা সংকলন "আগুনের ফুল ফুটে ঠোঁটে" বের করে। বইটিতে ১৪০ লাইনের একটি কবিতা "এক খণ্ড জমি" অবলম্বনে পরিচালক শাহজাহান চৌধুরী একটি চলচ্চিত্র নির্মাণ করতে চান। এতে কবি আর দ্বিমত করেন নি। এটি কবিতা অবলম্বনে নির্মিত প্রথম বাংলা পূর্ণদৈর্ঘ্য চলচ্চিত্র। কবিতা অবলম্বনে এর আগে তানভীর মোকাম্মেল "হুলিয়া" নামে একটি স্বল্পদৈর্ঘ্য চলচ্চিত্র নির্মাণ করেন।
২০০৪ সালের ৮ জুলাই চ্যানেল আই-এ চলচ্চিত্রটির টেলিভিশন প্রিমিয়ার হয়। ২০০৪ সালের ৯ জুলাই থেকে চলচ্চিত্রটি বলাকা সিনেওয়ার্ল্ড-এ প্রদর্শন শুরু হয়।
এক খণ্ড জমি চলচ্চিত্রের সঙ্গীত পরিচালনা করেছেন কবি শাহাবুদ্দীন নাগরী ও আবহ সঙ্গীত পরিচালনা করেছেন শেখ সাদী খান। গানের কথা লিখেছেন কবি শাহাবুদ্দীন নাগরী। গানে কণ্ঠ দিয়েছেন শাহাবুদ্দীন নাগরী নিজেই ও শাকিলা জাফর। গানের অডিও, ভিডিও ও ক্যাসেট বের হয় সাউন্ডটেক-এর ব্যানারে।
জাতীয় চলচ্চিত্র পুরস্কার
ছায়াছবিটি ২০০৮ সালে কলকাতা আন্তর্জাতিক চলচ্চিত্র উৎসব-এ প্রদর্শিত হয়।
জ্যাক হান্টার

জ্যাক শন হান্টার (জন্ম: ২৮ এপ্রিল ১৯৯৫) নিউজিল্যান্ড জাতীয় অনূর্ধ্ব-১৯ দল এবং প্রথম-শ্রেণীর ক্রিকেটার। তিনি একজন ডানহাতি বোলার এবৎ ডানহাতি ব্যাটসম্যান। তিনি নিউজিল্যান্ডের ওতাগো শহরে জন্মগ্রহণ করেন।
১৯৯৬ শীতকালীন এশিয়ান গেমস

১৯৯৬ শীতকালীন এশিয়ান গেমস (অফিসিয়ালিভাবে ৩য় শীতকালীন এশিয়ান গেমস বা ৩য় শীতকালীন এশিয়াড নামে পরিচিত) হল একটি আন্তর্জাতিক বহু ক্রীড়া প্রতিযোগিতা যা ১৯৯৬ সালের ৪ - ১১ ফেব্রুয়ারি চীনের হারপিন শহরে অনুষ্ঠিত হয়।
১৯৯৬ শীতকালীন গেমসে ৫ টি ক্রীড়া ৮ টি বিভাগে ৪৩ টি বিষয়ে প্রতিযোগিতা অনুষ্ঠিত হয়।
কুম্ভি

কুম্ভি (), (), (বৈজ্ঞানিক নাম:Careya arborea) হচ্ছে লিসিথিডাসি পরিবারের একটি উদ্ভিদ প্রজাতি, যেটি ভারতীয় উপমহাদেশ, আফগানিস্তান এবং ইন্দোচীনের স্থানীয় উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
কুম্ভি মধ্যম আকৃতির গাছ। এটি প্রচুর ডালপালা বিশিষ্ট পাতাঝরা গাছ। উচ্চতায় ১৫ থেকে ২০ মিটার।
বাংলাদেশ, ভারত, নেপাল, শ্রীলঙ্কা, পাকিস্তান, আফগানিস্তান, লাওস, মিয়ানমার, থাইল্যান্ড ও মালয়েশিয়া পর্যন্ত বিস্তৃত।
আন্দামান পাদাউক

আন্দামান পাদাউক (বৈজ্ঞানিক নাম:Pterocarpus dalbergioides), (), হচ্ছে ফাবাসি পরিবারের একটি উদ্ভিদ প্রজাতি। এটি কেবল ভারতে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
নাৎসিবাদ

জাতীয় সমাজতন্ত্র () যা সাধারণত নাৎসিবাদ নামে পরিচিত একটি রাজনৈতিক মতবাদ, যা বিংশশতকের প্রথমার্ধে জার্মানিতে উদ্ভূত নাৎসি পার্টির সাথে সম্পর্কিত। এটাকে সাধারণত একধরনের ফ্যাসিবাদ বলে চিহ্নিত করা হয়, যার মধ্যে বৈজ্ঞানিক কৌলিবাদ (সায়েন্টিফিক রেসিজম), ইহুদিবিদ্বেষ (এন্টিসেমিটিজম) অন্তর্ভুক্ত। এডলফ হিটলারকে নাৎসিবাদের প্রবক্তা হিসেবে বিবেচনা করা হয়। ১৯৩৩ থেকে ১৯৪৫ সালে দ্বিতীয় বিশ্বযুদ্ধে পরাজয়ের পূর্ব পর্যন্ত এটা জার্মানির রাষ্ট্রীয় মতবাদ ছিল। জার্মানির ইতিহাসে এ সময়টাকে নাৎসি জার্মানি হিসেবে অভিহিত করা হয়।
নাৎসিবাদ বিংশশতকের প্রথমার্ধে জার্মানিতে উদ্ভূত হয়।
১৯৩৩ সালে আডলফ হিটলার জার্মানির চ্যান্সেলর নির্বাচিত হন। হিটলার ধীরে ধীরে জার্মানিকে এক-পার্টি রাষ্ট্র হিসেবে গড়ে তোলেন।
ইহুদিদের প্রতি তীব্র ঘৃনা
ফ্রিটাউন

ফ্রিটাউন সিয়েরা লিওনের রাজধানী ও সর্ববৃহৎ শহর। একইসাথে এটি একটি সামুদ্রিক বন্দরও এবং এটি দেশের পশ্চিমাঞ্চলে আটলান্টিক মহাসাগরের তীরে অবস্থিত। ফ্রিটাউন একইসাথে সিয়েরা লিওনের অর্থনৈতিক, সামাজিক, আর্থিক, সাংস্কৃতিক, শিক্ষা ও রাজনৈতিক কেন্দ্র। ২০১৪ আদমশুমারী অনুযায়ী এর জনসংখ্যা ৯৫১,০০০ জন।
শহরের অর্থনৈতিক অগ্রগতি অনেকাংশে হারবরকে ঘিরে, যেটি সিয়েরা লিওন নদীর মোহনায় একটি অংশ জুড়ে অবস্থিত এবং এটি পৃথিবীর বিখ্যাত প্রাকৃতিক গভীর হারবরগুলোর একটি।
ফ্রিটাউন পৌরসভা জনগণের সরাসরি ভোটে নির্বাচিত একজন মেয়র কর্তৃক স্থানীয়ভাবে শাসিত হয়। ফ্রিটাউন পৌর এলাকা পূর্ব, মধ্য ও পশ্চিম তিনভাগে বিভক্ত। পূর্ব ফ্রিটাউন তিনটি অঞ্চলের মধ্যে সবচেয়ে বৃহত্তম ও জনবহুল এবং দেশের অন্যতম হারবর এখানেই অবস্থিত, মধ্য ফ্রিটাউনে রয়েছে রাষ্ট্রপতি ভবন, জাতীয় সংসদ ভবন, সুপ্রিম কোর্ট ও জাতীয় স্টেডিয়াম, এবং পশ্চিম ফ্রিটাউনে দেশের লুমলে সৈকত অবস্থিত।
লুঙ্গি আন্তর্জাতিক বিমানবন্দর এই শহরের ও দেশের প্রধান বিমানবন্দর। এটি শহরের উত্তরপূর্বে ১৭ কিমি দূরে লুঙ্গি উপনগরীতে অবস্থিত।
সিয়েরা লিওনে অবসর বিনোদন হিসাবে, ফুটবল ফ্রিটাউনের সবচেয়ে জনপ্রিয় খেলাধুলা। লিওন স্টার্স নামে পরিচিত সিয়েরা লিওন জাতীয় ফুটবল দলের হোমগ্রাউন্ড ফ্রিটাউনের জাতীয় স্টেডিয়াম যা সিয়েরা লিওনের সবচেয়ে বড় স্টেডিয়াম। সিয়েরা লিওন জাতীয় প্রিমিয়ার লীগের ১৫ টি ক্লাবের মধ্যে ৮ টি ফ্রিটাউনে অবস্থিত। যার মধ্যে দুটি, ইস্ট ইন্ড লায়ন্স এবং মাইটি ব্লাকপুল সবচেয়ে বড় এবং সবচেয়ে সফল ক্লাব। এ দুটি দলের মধ্যকার একটি ম্যাচ সিয়েরা লিওনের সর্ববৃহৎ ঘরোয়া ফুটবল ম্যাচ হিসাবে পরিচিত হয়। সিয়েরা লিওনীয় জনপ্রিয় ফুটবলার কেই কামারা, যিনি বর্তমানে মেজর লিগ সকার এর দল কলম্বাস ক্রীউ সকার ক্লাবে খেলে থাকেন, তিনি ফ্রিটাউনের ব্যক্তিত্ব।
বাংলাদেশ বিমান বাহিনী যাদুঘর

বিমান বাহিনী যাদুঘর ঢাকার আগারগাঁওয়ে অবস্থিত বাংলাদেশের প্রথম বিমান জাদুঘর। বাংলাদেশ বিমান বাহিনীর গৌরবময় ঐতিহ্যের ইতিহাস, সাফল্য ও উন্নয়নের ক্রমবিকাশকে সংরক্ষণ এবং নতুন প্রজন্মের কাছে তুলে ধরার প্রয়াসে এই জাদুঘর ২০১৪ সালে উন্মু্ক্ত করা হয়।
এই জাদুঘরের পশ্চিমে রয়েছে বেগম রোকেয়া সরণি ও কম্পিউটার সিটি (আইডিবি ভবন) এবং পূর্বে রয়েছে তেঁজগাও বিমান বন্দরের সুবিশাল রানওয়ে ও বাংলাদেশ বিমান বাহিনী ঘাঁটি বাশার। উত্তর দিকে রয়েছে সুদৃশ্য হ্রদ এবং দক্ষিণে সবুজ বৃক্ষসারি ও বনানী।
১৭ জুন ১৯৮৭ সালে প্রাথমিকভাবে বাংলাদেশ বিমান বাহিনী জাদুঘরের গোড়া পত্তন হয়। পরবর্তীতে ২০১৪ সালে বেগম রোকেয়া সরণি সংলগ্ন তেঁজগাও বিমান বন্দরের রানওয়ের পশ্চিম পার্শ্বে মনোরম পরিবেশে আরও সুবিন্যস্ত ও সুগঠিতভাবে পূণর্গঠন করা হয় এবং জনসাধারণের জন্য উন্মুক্ত করে দেয়া হয়। ২০১৪ সালের ২৮ সেপ্টেম্বর এই বিমান জাদুঘরটি উদ্বোধন করেন এয়ার মার্শাল এনামুল বারী।
মূলত বিভিন্ন সময়ের হেলিকপ্টার ও বিমান দিয়েই এই জাদুঘর সাজানো হয়েছে। এর মধ্যে উল্লেখযোগ্য হচ্ছে:
এছাড়াও আছে এফটি-৫, মিগ-২১, জি নাট, এফ৬, এ৫-১১১।
বিমান বাহিনী জাদুঘর সোম থেকে শনিবার বেলা ২টা থেকে রাত ৮টা পর্যন্ত এবং বিশেষ দিন ব্যতীত প্রতি রবিবার বন্ধ থাকে। ৫০ টাকা মূল্যের টিকেট সংগ্রহ করে জাদুঘরে প্রবেশ করা যায়। এছারাও ৩০ টাকার টিকেটের বিনিময়ে ভেতরের হেলিকাপ্টার বা বিমানে উঠা যায়।
শাহ আলম সরকার

শাহ আলম সরকার গ্রাম-গঞ্জ শহর নির্বিশেষে বাউল শিল্পী হিসেবে একজন জীবন্ত কিংবদন্তি।
শাহ আলম সরকারের জন্ম ১লা ফেব্রুয়ারি ১৯৬৫ ইং, বিক্রমপুরের লৌহজং উপজেলার কুড়িগাঁও গ্রামের এক সম্ভান্ত ও ঐতিহ্যবাহী সঙ্গীত পরিবারে। নানাবাড়ী হলদিয়া সরকারি প্রাথমিক বিদ্যালয়ে পড়াশোনা করেন। প্রাথমিক শিক্ষা সমাপনীর পূর্বে জীবন যুদ্ধে জড়িয়ে পড়েন পারিবারিক প্রয়োজনে। ঢাকার সদরঘাটে ফুটপাতে গার্মেন্টস এক্সসরিজের ব্যবসা শুরু করেন। ইষ্টবেঙ্গল স্কুলে নাইট শিফটে ভর্তি হওয়ার পরে ও জীবন যুদ্ধের অনিবার্য কারণে লেখাপড়া আর হয়ে উঠেনি।
তার দাদা গোলাম আলী বেপারী দরবারি সংগীতের সাথে খ্যাতিমান হিসেবে সম্পৃক্ত ছিলেন, বড় কাকা গোলাম মহিউদ্দিন বেপারী যিনি অসংখ্য গানের গীতিকার ও সুরকার হিসেবে প্রশংসিত। আরেক কাকা "আমিতো মরেই যাব" খ্যাত সাধক মরমী বাউলকবি আব্দুস সাত্তার মোহন্ত যার কাছে তার সংগীত জীবনের হাতে খড়ি। ফুফাজান আব্দুল করিম মুন্সী তিনি ও দরবারী সংগীতের শিল্পী হিসেবে সুপরিচিত। শাহ্ আলম সরকার আনুষ্ঠানিক ভাবে গানের দীক্ষা নেন বিখ্যাত পালাগান শিল্পী আবুল সরকারের কাছে। তিনি প্রায় আড়াই হাজার গানের রচয়িতা ও সুরকার। তাঁর প্রকাশিত গানের ক্যাসেট ও সিডির সংখ্যা সাড়ে ছয়শত এর অধিক। তিনি বাংলাদেশ বেতার ও টেলিভিশনের নিয়মিত শিল্পী। প্রায় শতাধিক চলচ্চিত্রে তিনি গীতিকার হিসেবে কাজ করেছেন। তার কিছু উল্লেখযোগ্য গান হচ্ছেঃ
ইত্যাদি।
তাঁর "আকাশটা কাঁপছিল ক্যান" গানটি ভারত বাংলাদেশ যৌথ প্রযোজনায় নির্মিত গৌতম ঘোষের ‘মনের মানুষ’ ছবিতে অন্তর্ভুক্ত হয়ে ব্যাপক প্রশংসা অর্জন করে।
ব্যক্তিগত জীবনে শাহ আলম সরকার বিবাহিত ও তিন সন্তানের জনক। 
শাহ মোহাম্মদ তিতুমীর আলম
৪ https://www.prothomalo.com/entertainment/article/1590879/%E0%A6%95%E0%A7%87%E0%A6%89-%E0%A6%A8%E0%A6%BF%E0%A6%B2%E0%A7%87%E0%A6%A8-%E0%A6%B0%E0%A7%81%E0%A6%A6%E0%A7%8D%E0%A6%A7%E0%A6%B6%E0%A7%8D%E0%A6%AC%E0%A6%BE%E0%A6%B8%E0%A7%87-%E0%A6%95%E0%A7%87%E0%A6%89-%E0%A6%AD%E0%A7%87%E0%A6%9C%E0%A6%BE-%E0%A6%9A%E0%A7%8B%E0%A6%96%E0%A7%87
ঢালচর ইউনিয়ন

ঢালচর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন। এটি মেঘনা নদীর মোহনায় অবস্থিত সর্বশেষ দ্বীপ যেখানে মানুষের বসতি রয়েছে।
ঢালচর ইউনিয়নের আয়তন ৫,১৮২ একর। এটি চরফ্যাশন উপজেলার সর্ব-দক্ষিণের ইউনিয়ন। এটি একটি দ্বীপ যার তিন পাশে মেঘনা নদী এবং এক পাশে বঙ্গোপসাগর। ঢালচরের দক্ষিণে বঙ্গোপসাগর, পশ্চিম-উত্তরে চর কুকরী মুকরী, পূর্বে নতুন ঢালচর।
ঢালচর ইউনিয়ন চরফ্যাশন উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ আইচা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
২০১১ সালের আদমশুমারি অনুযায়ী ঢালচর ইউনিয়নের মোট জনসংখ্যা ৭,৪৩৬ জন। এর মধ্যে পুরুষ ৩,৯১৫ জন এবং মহিলা ৩,৫২১ জন। মোট পরিবার ১,৪৩৮টি।
২০১১ সালের আদমশুমারি অনুযায়ী ঢালচর ইউনিয়নের সাক্ষরতার হার ৪৪.৮%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি সরকারি প্রাথমিক বিদ্যালয় রয়েছে।
ঢালচর ইউনিয়নের লোকদের প্রধান পেশাগুলোর মধ্যে রয়েছে মৎস্য শিকার, কৃষি ও পশু পালন। এ ইউনিয়ন থেকে শুটকি মাছ এবং ইলিশ সহ অন্যান্য মাছ রপ্তানি হয়। ভোলা জেলা থেকে ঢাকা সহ সারা বাংলাদেশে যে ইলিশ মাছ রপ্তানি করা হয় তার এক তৃতীয়াংশ আসে ঢালচর মাছের আড়ৎ থেকে। 
গত ২০ বছর ধরে দ্বীপটির পূর্ব দিক থেকে ভেঙ্গে যাচ্ছে। আয়তন দিনদিন কমে যাচ্ছে, হুমকির মুখে পর্যটন ও বসতি।
দ্বীপজেলা ভোলার চরফ্যাশন উপজেলার সাগরবক্ষের ঢালচরে স্থায়ী পুলিশ কেন্দ্র রয়েছে। স্বরাষ্ট্র মন্ত্রণালয় স্মারক নং-৬১১, তাং ২৬/০৮/২০১৩ইং-এর আলোকে কেন্দ্র অনুমোদনের প্রজ্ঞাপন জারি হয়। ভোলা-৪ আসনের সাংসদ আব্দুল্লাহ আল ইসলাম জ্যাকব এর চেষ্টায় দুটি পুলিশ তদন্ত কেন্দ্র অনুমোদন পায় তার মধ্যে একটি এটি। ১৪ সেপ্টেম্বর তৎকালীন স্বরাষ্ট্রমন্ত্রী ড. মহিউদ্দীন খান আলমগীর উদ্বোধন করেন। এলাকার জনগণের নিরাপত্তা ও নৌডাকাতি রোধে ওই পুলিশ তদন্ত কেন্দ্র উল্লেখযোগ্য ভূমিকা পালন করবে বলে আশা করা হচ্ছে।
হেব্রাইডস দ্বীপপুঞ্জ

স্কটল্যান্ডএর উত্তর-পশ্চিম উপকূল বরাবর আটলান্টিক মহাসাগরে়র বুকে অবস্থিত হেব্রিডিস বা হেব্রাইড দ্বীপপুঞ্জ। বৈচিত্র্যময় সংস্কৃতিবিশিষ্ট জনজীবন, ততোধিক বিচিত্র জীবজগত নিয়ে গড়ে ওঠা এই দ্বীপপুঞ্জ পর্যটনের এক আকর্ষণীয় স্থান।
অবস্থান অনুসারে হেব্রিডিসকে দুই ভাগে ভাগ করা যায়, অন্তঃস্থ হেব্রিডিস যেটি মূল স্কটল্যান্ড ভূখণ্ডের সাথে সংযুক্ত, এবং বহিঃস্থ হেব্রিডিস যেটি স্কটল্যান্ড ভূখণ্ডের বাইরে।
https://web.archive.org/web/20050106032443/http://www.virtualhebrides.com/history/
আখবারে এসলামীয়া

আখবারে এসলামীয়া ঊনবিংশ শতাব্দীতে ব্রিটিশ ভারতের টাঙ্গাইল থেকে প্রকাশিত একটি মাসিকপত্র। শরিয়ত সংক্রান্ত বিষয়াদি পত্রিকার মুখ্য বিষয়বস্তু ছিল। এতে ইসলামি ধর্মতত্ত্ব, জীবনী, মুসলিম ঐতিহ্য, সমকালীন সামাজিক ও ধর্মীয় বিষয় প্রকাশিত হত।
উনার জন্ম,মৃত্যু ও কবর : সুরুজ
গ্ৰাম: সুরুজ
পোস্ট অফিস: গোসাইজোয়ার
উপ/জেলা : টাংগাইল
১৮৮৪ খ্রিষ্টাব্দের এপ্রিল (১২৯১ বঙ্গাব্দের বৈশাখ) আখবারে ইসলামীয়া প্রথম প্রকাশিত হয়। টাঙ্গাইলের সুরুজ গ্রামের আলেম মৌলভি মোহাম্মদ নইমুদ্দীন এর সম্পাদক ছিলেন। করটিয়ার জমিদার মাহমুদ আলি খান পন্নী পত্রিকা প্রকাশে আর্থিক সহায়তা করেছিলেন।
১৮৯৪ সালে পত্রিকার প্রকাশনা বন্ধ হয়ে যায়। ১৮৯৬ সালের এপ্রিলে পুনরায় চালু হলেও অল্পকাল পর পত্রিকা সম্পূর্ণভাবে বন্ধ হয়ে যায়।
আকবর ইসলামিয়া ১৮৮৪ সালের এপ্রিল মাসে করতিয়ার জমিদার মোহাম্মদ আলী খান পন্নী প্রতিষ্ঠা করেন। এটি সম্পাদক মোহাম্মদ নাঈমুদ্দীন সম্পাদনা করেন। ১৮৯৪ সাল পর্যন্ত এটি প্রকাশিত হয় এবং ১৮৯৬ সালের এপ্রিল মাসে আবার পুনঃপ্রকাশিত হয়। পত্রিকাটি ইসলাম ও ইসলামিক জীবন নিয়ে প্রকাশিত হয়েছে। পত্রিকাটি বাংলায় ইসলামী পুনর্জাগরণের অংশ ছিল।
তারুয়া সমুদ্র সৈকত

তারুয়া সমুদ্র সৈকত বাংলাদেশের ভোলা জেলার চরফ্যাশন উপজেলায় অবস্থিত একটি সমুদ্র সৈকত। জেলা সদর থেকে দেড়শ কিলোমিটার দূরে তারুয়া সমুদ্র সৈকতের অবস্থান। একশত পয়ত্রিশ কিলোমিটার পাকা সড়কের পর পনের কিলোমিটার নৌ-পথ পেরিয়ে সেখানে যেতে হয়।
তারুয়া সমুদ্র সৈকতে পর্যটকরা একই সঙ্গে উপভোগ করতে পারেন বিশাল সমুদ্রের বিস্তীর্ণ জলরাশি, নানা ধরনের পাখিদের কল-কাকলি, বালুকাময় মরুপথ আর ম্যানগ্রোভ বনাঞ্চলের ছায়াঘন মনকাড়া নিবিঢ় পরিবেশে সময় কাটানোর সুযোগ, বৈচিত্রময় প্রাণী আর সাগরের উত্তাল গর্জন। প্রকৃতি যেন নিজ হাতে দ্বীপটিকে সাজিয়ে তুলেছে। 
বর্তমানে তারুয়া দ্বীপটি বাংলাদেশের অন্যতম পর্যটন কেন্দ্র হিসেবে পরিচিতি পেয়েছে।
মার্ভেল সিনেম্যাটিক ইউনিভার্স

মার্ভেল সিনেম্যাটিক ইউনিভার্স (এমসিইউ) একটি মার্কিন মিডিয়া ফ্র্যাঞ্চাইজি এবং সংযুক্ত দুনিয়া যা মার্ভেল স্টুডিওজ কর্তৃক প্রযোজিত সুপারহিরো চলচ্চিত্রের সমন্বয়ে গঠিত। মার্ভেল কমিক্স কর্তৃক প্রকাশিত কমিক বইয়ের উপর ভিত্তি করে চলচ্চিত্রগুলো নির্মাণ করা হয়। চলচ্চিত্রের পাশাপাশি এতে টেলিভিশন ধারাবাহিক, স্বল্পদৈর্ঘ্য চলচ্চিত্র,ডিজিটাল ধারাবাহিক ও সাহিত্য অন্তর্ভুক্ত। মার্ভেল কমিক বইয়ের মতোই এটি সমধর্মী প্রেক্ষাপট, চরিত্র, কুশীলববৃন্দ ও পরিবেশের সমন্বয়ে গড়ে উঠেছে।
"মার্ভেল স্টুডিওজ" তাদের চলচ্চিত্র ও ধারাবাহিকগুলো বিভিন্ন দলে ভাগ করে মুক্তি দেয়। এরকম প্রতিটি দল "পর্যায়"(ইংরেজি: phase) নামে পরিচিত। প্রথম তিনটি পর্যায় একত্রে “দ্য ইনফিনিটি সাগা” এবং পরবর্তী তিনটি পর্যায় একত্রে "দি মাল্টিভার্স সাগা" নাএ পরিচিত। ২০০৮ সালে প্রথম চলচ্চিত্র হিসেবে "আয়রন ম্যান" মুক্তি পায়, যার মাধ্যমে প্রথম পর্যায় শুরু হয় এবং "মার্ভেল’স দি অ্যাভেঞ্জার্স" (২০১২) চলচ্চিত্রের মাধ্যমে এই পর্যায়ের সমাপ্তি ঘটে। দ্বিতীয় পর্যায়টি শুরু হয় আয়রন ম্যান ৩ (২০১৩) দিয়ে এবং শেষ হয় "অ্যান্ট-ম্যান" (২০১৫) চলচ্চিত্রের মাধ্যমে। তৃতীয় পর্যায় শুরু হয় "" (২০১৬) এর মুক্তির মাধ্যমে এবং শেষ হয় (২০১৯) মুক্তির মাধ্যমে। চতুর্থ পর্যায় শুরু হয় "ব্ল্যাক উইডো" (২০২১) চলচ্চিত্রের মাধ্যমে এবং "" (২০২২) চলচ্চিত্রের মধ্য দিয়ে এটি সমাপ্ত হবে। "" (২০২৩) এর মাধ্যমে পঞ্চম পর্যায় শুরু হয়ে শেষ হবে "থান্ডারবোল্টস" (২০২৪) এর মাধ্যমে। এছাড়া "ফ্যান্টাস্টিক ফোর" (২০২৪) এর মধ্য দিয়ে ষষ্ঠ পর্যায় শুরু হওয়ার কথা রয়েছে। "অ্যাভেঞ্জার্স: ক্যাং ডাইনেস্টি" (২০২৫) এবং "অ্যাভেঞ্জার্স: সিক্রেট ওয়ারস" (২০২৫) এর মাধ্যমে পর্যায় ছয় এবং মাল্টিভার্স সাগা সমাপ্ত হবে।
চলচ্চিত্র ছাড়াও এমসিইউ এ কিছু সিরিজ যেমন ২০১৩ সালে নেটওয়ার্ক টেলিভিশন এবিসিতে মার্ভেল’স এজেন্টস অফ শিল্ড ২০১৫ সালে অনলাইন স্ট্রিমিং নেটফ্লিক্সে মার্ভেল’স ডেয়ারডেভিল রয়েছে, এছাড়াও এমসিইউতে সহযোগী কমিক এবং ভিডিওতে মুক্তিপ্রাপ্ত স্বল্পদৈর্ঘ্য চলচ্চিত্র অন্তর্ভুক্ত রয়েছে।কিন্তু এগুলো Canon কিনা তা নিয়ে মতবাদ আছে।
তবে মার্ভেল স্টুডিওজ ডিজনি প্লাস এর মাধ্যমে কিছু সিরিজ তৈরি করেছে, যেগুলো অন্য সিরিজগুলোর তুলনায় চলচ্চিত্রগুলোর সাথে সরাসরি সংযুক্ত।
ফ্র্যাঞ্চাইজিটিকে একটি অসাধারণ এবং যুগান্তরী সাফল্য হিসেবে বিবেচনা করা হয়। এটি অন্যান্য চলচ্চিত্র এবং টেলিভিশন স্টুডিওকে, যাদের কমিক বই চলচ্চিত্রে রূপান্তরের অধিকার রয়েছে, একই রকম দুনিয়া তৈরিতে আগ্রহী করেছে।
পর্যায় এক থেকে পর্যায় তিন পর্যন্ত চলচ্চিত্রগুলো একত্রে “দি ইনফিনিটি সাগা” নামে পরিচিত।
পর্যায় চার থেকে পর্যায় ছয় পর্যন্ত চলচ্চিত্রগুলো একত্রে “দ্য মাল্টিভার্স সাগা” নামে পরিচিত।
গিরিপথ

গিরিপথ বা গিরিবর্ত্ম হল পর্বতপ্রণালী বা পর্বতের ঢালে অবস্থিত সড়ক পথ। গিরিপথ অনেকক্ষেত্রে শুধু মানুষের গমনযোগ্য হয়, আবার অনেক ক্ষেত্রে মানুষ ও যানবাহন উভয়েই চলতে পারে। পৃথিবীর অনেক পর্বতমালা মানুষের যাতায়াতের পথে বাধা সৃষ্টি করেছে, তাই এসব ক্ষেত্রে প্রাগৈতিহাসিক কাল ধরে গিরিপথ মানুষের চলাচলে সাহায্য করেছে। ব্যবসা-বাণিজ্য, যুদ্ধ, অভিবাসনসহ বিভিন্ন ক্ষেত্রে গিরিপথের উল্লেখযোগ্য ভূমিকা রয়েছে। যানবাহন চলাচল উপযোগী পৃথিবীর সর্বোচ্চ গিরিপথ হল মানা পাস, যা ভারতের হিমালয় পর্বতমালায় অবস্থিত। মান পাস চীন, তিব্বত ও ভারতের সীমান্তবর্তী এলাকা দিয়ে গিয়েছে। পৃথিবীর সর্বোচ্চ গিরিপথ হলো খরদউ্ংলআ।
গিরিপথ সাধারণত পর্বতের নিচু অংশ, ধার দিয়ে নির্মিত হয়। দুই পর্বতের মধ্যবর্তী অংশ দিয়ে সাধারণত গিরিপথ হয়। এছাড়া নদীর উৎসস্থলের খুব নিকটেই অনেক গিরিপথ দেখা যায়। গিরিপথ দৈর্ঘ্যে অনেক ছোট হয়ে থাকে, আবার কয়েক কিলোমিটার বিস্তৃতও হয়। দীর্ঘ গিরিপথের সর্বোচ্চ স্থান জরিপের মাধ্যমে নির্ণীত হয়। 
আধুনিককালে অনেক গিরিপথ দিয়ে যানবাহন চলাচলের উপযোগী রাস্তা নির্মিত হয়েছে। কিছু গিরিপথ দিয়ে রেলপথও নির্মিত হয়েছে। এছাড়া কিছু গিরিপথের তল দিয়ে সুরঙ্গপথও নির্মিত হয়েছে, যাতে প্রতিকূল আবওহাওয়া সত্ত্বেও যানবাহন চলাচল করতে পারে।
অধিকাংশ ক্ষেত্রে গিরিপথের সর্বোচ্চ স্থানই পথের সবচেয়ে সমতল অংশ। তাই এধরনের স্থানে ভবন বা বাড়িঘর নির্মাণের জন্য বেছে নেয়া হয়। যদি কোন আন্তর্জাতিক সীমান্ত এলাকায় গিরিপথের অবস্থান হয়, তবে সেই গিরিপথ বরাবর সীমান্ত স্থাপিত হয়ে থাকে। সেক্ষেত্রে গিরিপথের বিভিন্ন অংশে সীমান্ত নিয়ন্ত্রণ বা শুল্ক বিভাগের স্থানীয় দপ্তর থাকতে পারে। আর্জেন্টিনা এবং চিলীর সীমান্ত বিশ্বের তৃতীয় বৃহত্তম আন্তর্জাতিক সীমান্ত। এই সীমান্তরেখাটি আন্দিজ পর্বতমালা বরাবর স্থাপিত হয়েছে এবং ৪২টি গিরিপথ এই সীমান্তে রয়েছে। গিরিপথ দিয়ে সড়ক থাকলে সাধারণত সড়কের পাশে গিরিপথের নামের উল্লেখ থাকে এবং সমুদ্রপৃষ্ঠ থেকে পথের উচ্চতার নির্দেশনা থাকে।
পৃথিবীতে কয়েক হাজার গিরিপথ রয়েছে, যার মধ্যে বেশ কিছু সুপরিচিত। আল্পস পর্বতমালার গ্রেট সেন্ট বার্নার্ড পাস, আফগানিস্তান ও পাকিস্তানের মধ্যবর্তী খাইবার পাস, জম্মু ও কাশ্মীরের খারদুং লা পাস অত্যন্ত সুপরিচিত গিরিপথ। হিমালয়ের মানা পাস (৫,৬১০ মিটার) ও মারসিমিক লা (৫,৫৮২ মিটার) যানবাহন গমনযোগ্য বিশ্বের সর্বোচ্চ দুইটি গিরিপথ।
ভেরা জেম্মা

ভেরা জেম্মা (জন্ম: ৪ জুলাই ১৯৭০) একজন ইতালীয় অভিনেত্রী এবং চলচ্চিত্র পরিচালক। তার বাবা জুলিয়ানো জেম্মা ও একজন বিখ্যাত ইতালীয় অভিনেতা ছিলেন। ভেরা ১৯৭০ সালে ইতালীর রোম শহরে জন্মগ্রহণ করেন।
২০১৬–১৭ বাংলাদেশ ক্রিকেট দলের ভারত সফর

বাংলাদেশ ক্রিকেট দল একমাত্র টেস্ট ক্রিকেট খেলার জন্য ভারত সফর করে, যা ফেব্রুয়ারি ২০১৭-এ অনুষ্ঠিত হয়। টেস্ট অভিষেকের পর ভারতের মাটিতে স্বাগতিক ভারত দলের বিপক্ষে এটিই বাংলাদেশের প্রথম সফর ছিল। প্রকৃতপক্ষে সফরটি আগস্ট, ২০১৬ সালে নির্ধারণ করা হয়েছিল। কিন্তু ভারতীয় ক্রিকেট নিয়ন্ত্রণ বোর্ড (বিসিসিআই) ও বাংলাদেশ ক্রিকেট বোর্ড (বিসিবি) আরও গ্রহণযোগ্য করে তুলতে ফেব্রুয়ারির প্রথম সপ্তাহে নিয়ে যায়। আগস্ট, ২০১৬ সালে টেস্টের তারিখ নির্ধারিত হয়। জানুয়ারি, ২০১৭ সালে বিসিসিআই একদিন এগিয়ে নিয়ে আসে। এ টেস্টে ডিআরএস ব্যবহৃত হয়।
টেস্ট শুরুর পূর্বে ভারত এ ও বাংলাদেশ দুই দিনের প্রস্তুতিমূলক খেলায় অংশ নেয়। বাংলাদেশের অধিনায়ক মুশফিকুর রহিম ঐতিহাসিক সফর প্রসঙ্গে বলেন, ‘আমরা এমনভাবে খেলতে যাচ্ছি যাতে ভারত বারংবার আমাদেরকে আমন্ত্রণ জানায়। এটি আমার জন্য শুধুই আরেকটি টেস্ট খেলা’। ভারত ২০৮ রানের ব্যবধানে টেস্ট খেলায় জয় পায়।
প্রস্তুতিমূলক খেলায় বাংলাদেশের ইমরুল কায়েস আঘাত পেলে মোসাদ্দেক হোসেনকে তার স্থলাভিষিক্ত হন। ১ ফেব্রুয়ারি ইংল্যান্ডের বিপক্ষে সিরিজের চূড়ান্ত টুয়েন্টি২০ আন্তর্জাতিকে অমিত মিশ্র আহত হন। কুলদীপ যাদব তার স্থলে অন্তর্ভুক্ত হন।
টুয়েন্টি২০ আন্তর্জাতিকে ৫ উইকেট লাভকারী ক্রিকেটারদের তালিকা

টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক অনুমোদিত টি২০আই মর্যাদাপ্রাপ্ত দু'টি দলের মধ্যকার আন্তর্জাতিক ক্রিকেট খেলা। টুয়েন্টি২০ খেলায় দুই দল তাদের জন্য বরাদ্দকৃত একটিমাত্র ইনিংসে অংশ নিয়ে থাকে। প্রত্যেক দল সর্বাধিক ২০ ওভার খেলে। ইংল্যান্ড এবং ওয়েলস ক্রিকেট বোর্ড কাউন্টি ক্রিকেট প্রতিযোগিতায় এ ধরনের ক্রিকেট খেলা প্রবর্তন করেছিল। ১৩ জুন, ২০০৩ তারিখে টুয়েন্টি২০ কাপে ইংরেজ কাউন্টিজ দলসমূহ প্রথমবারের মতো অংশ নিয়েছিল। প্রথম টুয়েন্টি২০ আন্তর্জাতিক ১৭ ফেব্রুয়ারি, ২০০৫ তারিখে অকল্যান্ডের ইডেন পার্কে অনুষ্ঠিত হয়। খেলায় অস্ট্রেলিয়া ৪৪ রানের ব্যবধানে নিউজিল্যান্ডকে পরাভূত করেছিল।
‘ফাইভ-ফর’ বা ‘ফিফার’ নামে পরিচিত পাঁচ-উইকেট প্রাপ্তি একজন বোলার কর্তৃক একটি ইনিংসে পাঁচ বা ততোধিক উইকেট লাভ করাকে বুঝায়। ক্রিকেট বিশেষজ্ঞগণ একে উল্লেখযোগ্য অর্জনরূপে আখ্যায়িত করে থাকেন। ২০০৯ সালের আইসিসি বিশ্ব টুয়েন্টি২০ প্রতিযোগিতায় নিউজিল্যান্ডের বিপক্ষে পাকিস্তানি উমর গুল সর্বপ্রথম পাঁচ উইকেট লাভ করেছিলেন। গুলের বোলিং পরিসংখ্যান ছিল পাঁচ রানের বিনিময়ে ছয় উইকেট লাভ যা অদ্যাবধি অক্ষত রয়েছে। প্রায় দুই বছর পর ২০১১ সালে শ্রীলঙ্কার অজন্তা মেন্ডিস সফরকারী অস্ট্রেলিয়ার বিপক্ষে ১৬ রানের বিনিময়ে ৬ উইকেট দখল করেন। এরপর ২০১২ সালের বিশ্ব টুয়েন্টি২০ প্রতিযোগিতায় তিনি জিম্বাবুয়ের বিপক্ষে ৮ রান দিয়ে ৬ উইকেট পান। জানুয়ারি, ২০১৭ পর্যন্ত টুয়েন্টি২০ আন্তর্জাতিকে রেকর্ড হিসেবে চিহ্নিত হয়ে আছে। রঙ্গনা হেরাথের ৩ রানের বিনিময়ে ৫ উইকেট লাভ এ স্তরের ক্রিকেটে যে-কোন বোলারের তুলনায় সর্বাপেক্ষা মিতব্যয়ী বোলিং পরিসংখ্যানরূপে স্বীকৃত।
১১ জানুয়ারি, ২০১৭ তারিখ পর্যন্ত সর্বমোট ৫৭৬টি খেলা অনুষ্ঠিত হয়েছে। ১৭জন বোলার সর্বমোট ১৯বার পাঁচ-উইকেট দখল করেছেন। মেন্ডিস ও গুল একাধিকবার পাঁচ-উইকেট লাভের কৃতিত্ব প্রদর্শন করেছেন। শ্রীলঙ্কার ক্রিকেটারগণ চারবার পাঁচ-উইকেট নিয়ে তালিকায় শীর্ষে অবস্থান করছেন। আইসিসি’র পূর্ণাঙ্গ সদস্যদের মধ্যে ভারত, ইংল্যান্ড ও জিম্বাবুয়ের কোন বোলার এ কৃতিত্ব প্রদর্শন করতে ব্যর্থ হয়েছেন। তবে, সহযোগী সদস্যভূক্ত আফগানিস্তান, কেনিয়া ও নেদারল্যান্ডসের বোলারগণও পাঁচ-উইকেট নিতে পেরেছেন।
পুরুষদের টুয়েন্টি২০ আন্তর্জাতিকে পাঁচ-উইকেট লাভকারী বোলারদের তালিকাটি ধারাবাহিকভাবে সাজানো হয়েছে।
সিয়েরা লিওন জাতীয় মহিলা ফুটবল দল

সিয়েরা লিওন জাতীয় মহিলা ফুটবল দল আন্তর্জাতিক মহিলা ফুটবলে সিয়েরা লিওনের প্রতিনিধিত্বকারী দল। দলটি সিয়েরা লিওন ফুটবল অ্যাসোসিয়েশন কর্তৃক নিয়ন্ত্রিত ও পরিচালিত হয় যা কনফেডারেশন অব আফ্রিকান ফুটবল (সিএএফ) এর সদস্য। সিয়েরা লিওন ফিফা স্বীকৃত চারটি ম্যাচ খেলেছে, যার দুটি ১৯৯৪ সালে এবং দুটি ২০১০ সালে। দেশে জাতীয় দলের পাশাপাশি অনূর্ধ্ব-১৭ এবং অনূর্ধ্ব-২০ দল রয়েছে। সিয়েরা লিওনে মহিলা ফুটবল আফ্রিকা মহাদেশের অন্যান্য দেশের মত বিভিন্ন চ্যালেঞ্জের সম্মুখীন। আভ্যন্তরীণভাবে, নিজের মধ্যে যেসকল সমস্যার সম্মুখীন তাহল দেশে অভ্যন্তরীণ নারী প্রতিযোগিতার অভাব এবং নারীদের মাঝে খেলাধুলার জনপ্রিয়তা হ্রাস।
সিয়েরা লিওন জাতীয় মহিলা ফুটবল দলের ডাকনাম সিয়েরা কুইন্স। ১৯৮৫ সালে, সিয়েরা লিওনসহ বিশ্বে এমন কোন দেশ ছিল না, যার একটি জাতীয় মহিলা ফুটবল দল ছিল। ১৯৯৪ সালের আগে সিয়েরা লিওন কোন আন্তর্জাতিক খেলায় অংশগ্রহণ করেনি। ১৯৯৫ ফিফা মহিলা বিশ্বকাপের বাছাইপর্বি খেলার মাধ্যমে সিয়েরা লিওন আন্তর্জাতিক অঙ্গনে পা দেয়, ১৯৯৪ সালের ৬ নভেম্বর নাইজেরিয়ার সাথে প্রথম খেলা অনুষ্ঠিত হয়, যাতে সিয়েরা লিওন ০ - ৯ গোলের ব্যবধানে পরাজিত হয়। এ খেলার প্রথমার্ধের ব্যবধান ছিল ০ - ৬। ১৯৯৪ সালের ২০ নভেম্বর সিয়েরা লিওন তাদের দ্বিতীয় আন্তর্জাতিক ম্যাচে ফ্রিটাউনে পুনরায় নাইজেরিয়ার সাথে খেলে। এবং এ খেলাও তারা ০ - ২ গোলে পরাজিত হয়। এই খেলা দুটি সকল খেলার প্রথমার্ধের একটি ঐতিহাসিক প্রতিনিধিত্ব সৃষ্টি করে। দলটি তাদের অন্য দুটি আন্তর্জাতিক ম্যাচ আফ্রিকার ২০১০ আন্তর্জাতিক মহিলা চ্যাম্পিয়নশিপের প্রাথমিক পর্বে খেলে, যা অলিম্পিক বাছাইপর্বের একটি অংশ। সেখানে সিয়েরা লিওন ২০১০ সালের ৭ মার্চ গিনির কোনাক্রিতে গিনির মোকাবেলা করে এবং ২ - ৩ গোলে পরাজিত হয়। ২০ মার্চ ২০১০ সালে ফ্রিটাউনে অনুষ্ঠিত অপর ম্যাচে ১ - ১ গোলে টাই করে। এ ম্যাচের দলটি কমপক্ষে ১ বছর কোন আন্তর্জাতিক পর্যায়ের ম্যাচ খেলেনি এবং তারা ২০১১ অল আফ্রিকা গেমসেও অংশগ্রহণ করেনি। মার্চ ২০১২ সালে, সিয়েরা লিওন বিশ্ব ফিফা র্যাঙ্কিংয়ে ১৩৫ তম এবং আফ্রিকার ২৬ তম অবস্থানে ছিল। জুন ২০১২ সালে তাদের র্যাঙ্কিং উন্নিত হয়ে ১৩০ তম অর্জন করেছিল। কিন্তু বিশ্ব র্যাঙ্কিংয়ের অন্যান্য ৪৬ দেশের এখনও নিচে রয়েছে। দলের সবচেয়ে সেরা র্যাঙ্কিং ছিল ২০১০ সালে ১২৮তম এবং সবচেয়ে খারাপ র্যাঙ্কিং ছিল ২০১১ সালে ১৩৬ তম।
ঘানি (চলচ্চিত্র)

ঘানি ২০০৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন খ্যাতনামা পরিচালক কাজী মোরশেদ। চলচ্চিত্রটিতে প্রধান চরিত্রে অভিনয় করেছেন রাইসুল ইসলাম আসাদ, মাসুম আজিজ, আরমান পারভেজ মুরাদ, নাজনীন হাসান চুমকি, ডলি জহুর প্রমুখ। চলচ্চিত্রটি ২০০৮ সালে প্রদত্ত জাতীয় চলচ্চিত্র পুরস্কারের ১২ টি শাখায় পুরস্কার অর্জন করে।
আফসু ও শামসু দুই ভাই কলুর কাজ করে দিনযাপন করে। আফসু বয়সের কারণে এ কাজ ছেড়ে দেয় আর তার ছেলে কুদ্দুস ঢাকা চলে যায় কাজের সন্ধানে। কিন্তু শামসু পারিবারিক ঐতিহ্যে ধারক এই কাজ ধরে রাখে। তার কাজে সহায়তা করে তার পুত্র বজলু। ঢাকায় ভালো কোন কাজ না পেয়ে বাড়ি চলে আসতে চায় কুদ্দুস। কিন্তু হরতালে বোমার আঘাতে মৃত্যু হয় তার। তার মৃত দেহ দেখে শোকে কাতর হয়ে যায় তার বাবা।
এরই মধ্যে ময়নাকে বিয়ে করে ঘরে আনে বজলু। আনন্দ-দুঃখে তাদের দিন কাটতে থাকে। কিছুদিন পর তাদের কলুর বলদ চুরি হয়ে যায়। উপায় না দেখে শামসু ময়নাকে দিয়ে ঘানি টানাতে বাধ্য হয়। এতে ক্ষিপ্ত বজলু বলদ আনতে গিয়ে না পেরে চুরি করতে গিয়ে হাতে নাতে ধরা পড়ে এবং বেধড়ক মার খায়। অবশেষে সে নিজেই শুরু করে ঘানি টানা। স্বামীর কষ্ট দেখে তার পাশে দাড়ায় স্ত্রী ময়না।
ঘানি চলচ্চিত্রের সঙ্গীত পরিচালনা করেছেন শেখ সাদী খান।
আঁচিল

আঁচিল হচ্ছে ছোট রুক্ষ প্রবৃদ্ধি যা চামড়ার উপর অনেকটা ফুলকপির মত বৃদ্ধি অথবা কঠিন ফোস্কার মত দেখায় । এটা সাধারণত মানুষের হাতে বা পায়ে অথবা শরীরের অন্যান্য স্থানে দেখা দেয়। মানবদেহে ১০ রকমের আঁচিল বা ফুসকুড়ি হতে পারে, এর মধ্যে বেশিরভাগগুলোকেই নিরীহ বলে মনে করা হয় ।
আঁচিলের আকৃতি এবং আক্রান্ত স্থানের উপর ভিত্তি করে অনেক ধরনের আঁচিল শনাক্ত করা হয়েছে, এছাড়াও মানবদেহে নানা ধরনের পাপিলোমা ভাইরাস (এইচ পি ভি) এর উপরও আঁচিলের ধরন নির্ভর করে থাকে ।
মানবদেহে পাপিলোমা ভাইরাস (এইচ পি ভি) এর সংক্রমনের কারণে বিভিন্ন ধরনের আঁচিল হয়ে থাকে । এখন পর্যন্ত জানামতে প্রায় ১৩০ ধরনের পাপিলোমা ভাইরাস যা মানবদেহে সংক্রমন ঘটিয়ে থাকে, পাওয়া গেছে ।
র্ডাসিল হচ্ছে একটি এইচ পি ভি ভ্যাকসিন যা সার্ভিকাল ক্যান্সার ও যৌনাঙ্গের আঁচিল প্রতিরোধ করার জন্য ব্যবহৃত হয় । গার্ডাসিল ভ্যাকসিনটি এইচ পি ভি ধরন-১৬, ১৮, ৬ এবং ১১ কে প্রতিরোধ করার জন্য প্রস্তুত করা হয়েছে । এইচ পি ভি ধরন-১৬ এবং ১৮, ৭০% সার্ভিকাল ক্যান্সারের ক্ষেত্রে প্রায় অন্যতম কারণ হিসেবে বিবেচিত হয় । এছাড়াও স্ত্রীযোনিদ্বার, স্ত্রীযোনি, পুরুষ যৌনাঙ্গ, পায়ুপথ ক্যান্সার এই দুই ধরনের এইচ পি ভি দ্বারা সংঘটিত হয়ে থাকে । এইচ পি ভি ধরন-৬ এবং ১১, ৯০ শতাংশ যৌনাঙ্গের আঁচিল এর জন্য দায়ী ।
এই ভাইরাসটিকে সাধারনভাবে প্রচলিত জীবাণুনাশক দ্বারা নিষ্ক্রিয়করন তুলনামূলকভাবে কঠিন । ৯০% ইথানল, ২% গ্লুটারাল্ডিহাইড, ৩০% স্যাভলন এবং ১% সোডিয়াম হাইপোক্লোরাইট মিশ্রনে অন্তত ১ মিনিট রাখলে এই জীবাণুটিকে নিষ্ক্রিয়করন করা সম্ভব ।
ভাইরাসটি তাপ এবং উষ্ণতা প্রতিরোধী, কিন্তু ১০০° সেলসিয়াস (২১২° ফারেনহাইট) এবং আল্ট্রাভায়োলেট রশ্মি দ্বারা একে নিহত করা সম্ভব ।
আঁচিল অপসারণের জন্য অনেক চিকিৎসা এবং পদ্ধতি বিদ্যমান রয়েছে । এর মধ্যে স্যালিসিলিক এসিড সম্পৃক্ত চিকিৎসা পদ্ধতি অধিক কার্যকারিতা লাভ করেছে । ক্রায়োথেরাপি পদ্ধতিও স্যালিসিলিক এসিডের মতই কার্যকরী দৃশ্যমান হয়, তবে এ ক্ষেত্রে খুব বেশি পরীক্ষা-নিরীক্ষা এখনও হয়নি ।
এছাড়াও ঐতিহ্যগতভাবে ব্যবহৃত প্রতিষেধক কিংবা ধর্মীয় আচার-অনুষ্ঠানের মাধ্যমে আঁচিল অপসারণ করা যেতে পারে বলে দাবি করা হয়ে থাকে ।